Revolucija u bankarstvu: Četiri ključna trenda za 2022. | Bonitet.com\nTokom većeg dela 21. veka, rukovodioci banaka su bili upozoreni na pretnju koju predstavljaju fintech i digitalne banke. Neka od upozorenja su prenaglašena, ali malo ko bi osporio da je bilo uticaja novih vrsta bankarskih konkurenata. Klijenti i poslovni korisnici „glasali su“ prstima na tastaturi i ekranima mobilnih telefona prebacujući delove svog finansijskog poslovanja na nove igrače, navodi se u tekstu „The Financial Brend“.\nOno što sprečava ljude da u potpunosti promene banku jeste to što klijetni mogu da izgrade portfolio usluga sastavljen od različitih finansijskih kompanija, što Archondakis kaže da bi moglo da umanji verovatnoću da će „zapravo promeniti svoj glavni bankovni račun“. U stvari, studija je otkrila da bi više od trećine (36%) radije koristilo različite finansijske kompanije za različite potrebe, nego samo jedn.\nPrethodni tekstEBRD i OTP Leasing Srbija doo: Ugovor o kreditu u iznosu od 10 miliona EUR\nSledeći tekstU „ratu za talente“ jedna banka otišla je korak dalje


Završeno snimanje filma “Glumčina” o Zoranu Radmiloviću\nTanjug 31. marta 2021. 18:23\nNIŠ – U Beogradu i Novom Sadu pala je poslednja klapa snimanja dokumentarnog filma „Glumčina“ o legendarnom glumcu Zoranu Radmiloviću u režiji Vladimira Ristića, a prema scenariju Milana Cacija Mihajlovića.\nNovi film predstavlja veoma važan i bogat dokument o neprolaznoj veličini kakav je bio čuveni Radmilović, o kome svedoče mnoga poznata imena kao što su reditelji Goran Marković i Zdravko Šotra, saopštila je kuća „City produkcija“ iz Niša.\nUpravo je poslednji segment predstavljao razgovor sa ovim velikanima, koji su bili veoma bliski prijatelji i saradnici Radmilovića.\nNa scenariju je radio glumac Milan Caci Mihajlović, koji je za Zoranom radio punih 13 godina u mnogim predstavama, ne samo u “Radovanu III” Dušana Kovačevića, gde su bili najpoznatiji.\nZato je Mihajlović pristao da svoja sećanja prenese ljudima koji realizuju film “Glumčina”, jer smatra da je Zoran Radmilović zaslužio da se o njemu prenese što više autentičnog sadržaja, i dodaje da je i nakon 35 godina od večnog odlaska, i danas izuzetno prisutan.\nReditelj Vladimir Ristić izjavio je da je snimanje filma bilo opterećeno i dalje nezgodnom situacijom zbog pandemije kovida 19, ali i pod takvim uslovima uspeli su da rad na terenu konačno privedu kraju.\n„Mislim da je smrt Zorana Radmilovića afirmacija života umetnosti, života u očevima i deci koji su gledali njegove predstave, u starijim i novim generacijama koje i dalje gledaju njegova televizijska i filmska ostvarenja”, istakao je reditelj filma.\nPoslednji kadrovi filma „Glumčina“ snimljeni su u Vojvodini, kako navodi režiser.\n“Sada meni kao reditelju predstoji najteža obaveza u smislu selekcije materijala i velika je šteta što mnogo toga neće moći da uđe u finalnu verziju”, otkriva Ristić.\n“Zato valja podržati ideju producenta Paunovića o realizaciji TV serije.\nMislim da bi to bio pun pogodak, jer materijal koji smo spremili to omogućava, a Radmilović to – apsolutno zaslužuje“, zaključio je reditelj novog ostvarenja.\nFilm će po svojoj strukturi biti mozaičnog tipa, tako da će imati jednu liniju koja će pratiti svedočanstva glumca Mihajlovića na nivou biografskih podataka, zanimljivosti, anegdota i nekih dosad neobjavljenih priča.\nTakođe, sadržaće i spomenuta svedočanstva ljudi koji su godinama sarađivali sa Zoranom u pozorištu i na filmu.\nIz produkcije su podvukli da im je bio veliki oslonac – arhivski materijal, ogromna građa, ostala iza Zorana koja predstavlja riznicu kulturne baštine Srbije.\nFilm će premijerno biti prikazan na pozorišnom festivalu “Dani Zorana Radmilovića”, i to povodom dva jubileja: 75 godina od osnivanja zaječarskog pozorišta i 30 godina od osnivanja festivala.\nDokumentarac „Glumčina“ biće prikazan i na Filmskim susretima u Nišu, ali i na mnogim festivalima u zemlji i regionu.\nOdigrao je neke od najzapaženijih pozorišnih uloga – Radovan III ili Kralj Ibi, i neke od najupačetljivijih likova u istoriji naše kinematografije, u filmovima ili TV serijama – “Maratonci trče počasni krug”, “Više od igre”, “Priče iz fabrike”, “Priče iz radionice”, “Priče iz Nepričave”, “Paviljon 6”, “Majstori, majstori”, “Srećna porodica” i mnogi drugi.


Podrškom programima kulture do očuvanja srpskog identiteta u Crnoj Gori - Beogradski Portal\nPodrškom programima kulture do očuvanja srpskog identiteta u Crnoj Gori\nPomoćnik gradonačelnika Beograda Andreja Mladenović razgovarao je danas u Starom dvoru sa predsednikom Srpskog nacionalnog savjeta Crne Gore dr Momčilom Vuksanovićem o načinima za pomoć nacionalnim organizacijama srpskog naroda. Razgovorima su prisustvovali podsekretar za privredu Radenko Durković i direktor Pravoslavnog sportskog društva „Sveta Srbija” Milan Ćeranić.\nAndreja Mladenović je istakao da se informisao o situaciji i položaju srpskih organizacija u Crnoj Gori i naglasio da mu je veoma drago što je Grad Beograd u prethodnom periodu mogao da pomogne nekim opštinama u Crnoj Gori, pokazujući time koliko je važno da Beograd pomogne onima sa kojima nas veže prijateljski i bratski odnos.\n– Nastojaćemo da i u narednom periodu, negujući i starajući se o očuvanju srpskog identiteta, pomognemo u realizaciji različitih kulturnih projekata koje pokreću srpske organizacije u Crnoj Gori i tako unapredimo njihov položaj i status. Ne sme se zaboraviti ni veliki doprinos države Srbije, koja je takođe pomogla određenim organizacijama i projektima, čime se daje pravi primer kako matica razmišlja o svome narodu u drugim državama. Preko te saradnje i naši odnosi sa tim državama biće bolji a status i položaj srpskog naroda u državama u okruženju na višem nivou – kazao je Mladenović.\n– I prethodna, a i sadašnja vlast koja se upravo menja potpuno su izopštile srpske organizacije i njihove projekte. Zato imamo veliku zahvalnost prema republičkoj, pokrajinskoj i gradskoj vlasti u Beogradu koji pokušavaju da u granicama njihovih moći pomognu našim organizacijama i očuvaju identitet srpskog naroda u Crnoj Gori – istakao je Vuksanović.


Bez gužvi za vozače koji putuju iz Briješća - Index.ba\nNaslovnica BiH Bez gužvi za vozače koji putuju iz Briješća\nBez gužvi za vozače koji putuju iz Briješća\nNakon završetka prve faze Devete transverzale, saobraćajnice koja će povezivati dva dijela općine Novi Grad, prije mjesec je počela izgradnja mosta preko željezničke pruge. U toku je postavljanje šipova, odnosno nosača stubova mosta koji se gradi, a čija je vrijednost oko 7 miliona KM. Biće to najkraća veza za kretanje vozila iz pravca naseljenih mjesta sa desne strane Miljacke prema Alipašinom Polju i dalje prema centru grada i Ilidži.\nOpćina je sada podijeljena željezničkom prugom na dva dijela, i to stvara velike saobraćajne gužve naročito posljednjih godina kako se u Sarajevu povećava broj automobila. Njenom izgradnjom u velikoj mjeri će se riješiti taj problem u općini Novi Grad, a prije svega naselja Boljakov i Buča Potok, Briješća i ostalih naselja koja prilikom prelaska u drugi dio grada imaju puno problema, naročito u jutarnjim i popodnevnim špicama. Kako je istakao Semir Efendić, načelnik Općine Novi Grad, konačno se došlo u fazu da se krene sa izgradnjom mosta.\n– Bilo je komplikovano završiti projektantsko rješenje, s obzirom na to da se radi o mostu preko željezničke stanice, gdje ima šest kolosijeka željezničke pruge, kao i obezbijediti finansijska sredstava, koja su najvećim dijelom osigurana putem Ministarstva saobraćaja KS-a. Općina je koordinirala aktivnosti oko izdavanja građevinske dozvole, pripreme projekata, rješavanja imovinskopravnih odnosa itd, izjavio je Efendić.\nDodao je da je prva faza projekta od Ulice Džemala Bijedića prema Boljakovom Potoku završena, te da je u toku izrada idejnog projekta za kružni tok koji će se u sklopu Devete transverzale graditi u Boljakovom Potoku, a koji predviđa da kružni tok, umjesto na nasipu, bude na stubovima i da se prostor ispod njega može koristiti dijelom kao trg, dok bi u drugom dijelu bio smješten jedan broj poslovnih objekata.\nPrethodni članakIstanbul: Hiljade plivača preplivalo preko Bosfora iz Azije u Evropu\nNaredni članakU Turskoj pronađen hram star 2.100 godina\nTri sarajevske škole kažnjene s 10.500 KM zbog nepoštivanja mjera protiv...


VIDEO – Dodik: Formiranje oružanih snaga BiH bila greška | BL Portal\nPredsjedavajući Predsjedništva BiH Milorad Dodik izjavio je danas da u obilježavanje Dana Vojske Republike Srpske ulazi sa potpunim uvjerenjem da je formiranje Oružanih snaga BiH bila loša odluka.\n– Od ovoga nemamo nikakvu korist, nego samo pokušaj da nam se nameću razni procesi koji nisu u interesu Republike Srpske. U sutrašnji dan ulazim sa posebnom emocijom, jer smo 12. maja 1992. godine u Banjaluci formirali Vojsku Republike Srpske za šta sam glasao – rekao je Dodik novinarima u Banjaluci.\nOn je istakao da je ponosan na Vojsku Republike Srpske koja je odbranila vijekovna srpska ognjišta, nacionalne i političke interese.\n– Žao mi je što smo pristali da bude ukinuta Vojska Republike Srpske. To je bila greška svih nas koji smo u tome učestvovali, a politika moje stranke /SNSD/ tog vremena je bila da idemo u demilitarizaciju BiH. Očigledno je da je ovo bila prevara – rekao je Dodik.\nOn je naglasio da su prošle godine uplaćena sredstva iz BiH za nabavku helikoptera za Oružane snage BiH.\n– Ne mogu to da zaustavim, ali mislim da je bilo nepotrebno trošiti budžetska sredstva za ovako nešto. Oružane snage BiH nisu korisne u pogledu bezbjednosti srpskog naroda – zaključio je Dodik.\nVukota Govedarica gubi podršku: Romanija uz Milana Miličevića


Oktobar 28, 2020 13:56\n"Znamo da će ovo američka Ambasada demantovati, ali i mi i oni znamo da je ovo istina", rekao je Dodik komentarišući stav tog diplomatskog predstavništva da "ni Dejtonski sporazum ni Ustav BiH ne daju mogućnost da se ijedan entitet otcepi" i da postojane bilo kojeg od dva entiteta u potpunosti zavisi od postojanja BiH.\nDodik je naglasio da postojanje BiH zavisi od postojanja entiteta, jer su oba entiteta nastala pre konferencije u Dejtonu gde su oba, kako kaže, "ugurana u ovo što danas zovemo BiH".\nTo, kazao je, potvrđuje i činjenica da je Republika Srpska, baš kao i FBiH potpisnica svih aneksa Dejtonskog mirovnog sporazuma.\n"Kako je nešto što je tek nastalo sporazumom moglo da potpiše taj sporazum", upitao je Dodik i dodao da je to pitanje za sve koji poslednjih dana i godina tvrde šta je ovde starije.\n"Umesto ispraznih priča koje se svode na to da treba da sedimo i ćutimo nezadovoljni položajem u koje su nas doveli međunariodni mešetari izvrćući Dejtonski mirovni sporazum, ja uporno predlažem razgovor i dogovor - ili ćemo se vratiti na izvorni Dejtonski mirovni sporazum ili ćemo gledati kako da se mirno raziđemo", naveo je Dodik.\nTo, naglasio je, nije pretnja sukobima i istakao da on nije čovek koji zagovara politiku sukoba.\n"Ja sam čovek politike čistih računa, jer samo tako ćemo stvoriti okvir da naši narodi žive mirno jedni pored drugih ako ne mogu jedni sa drugima. Mislim da smo uludo potrošili silne godine lažući jedni druge i celi svet da ovakva BiH može da opstane", naveo je Dodik u izjavi za Srnu, prenela je RTRS.\nJoanikije pozvao na poštovanje mera 10\nAbazović o Sinjajevini: Ispunjeno obećanje 16\nMedojević: Podnosim ostavku na mesto poslanika nakon rasprave o budžetu 18\nMitropolija: Vernici neće pristvovati četrdesetodnevnom pomenu Amfilohiju 19\nMakedonci preimenovali srpske svetitelje na freskama 38\n16:21 December 05, 2020


OTVOREN SEDMI SAJAM INVESTICIJA INVESTEKSPO\nOtvarajući 7. sajam investicija Investekspo na Novosadskom sajmu Pajtić je rekao da je ambicija Vojvodine da se ta manifestacija dalje razvija i da na njoj učestvuje sve veći broj lokalnih samouprava.\n"Drago mi je da opštine i gradovi i dalje imaju ambiciju, znanje i energiju da učestvuju na ovakvim manifestacijama i da zajedničkim snagama privlače strane investicije", rekao je Pajtić i istakao da je 750 miliona evra vrednost projekata koje su lokalne samouprave predstavila na Investekspu.\nPredsednik Vlade Vojvodine je rekao da mu je "izuzetno drago i što danas vidi partnere iz cele Srbije i što imaju ambiciju da zajednički planiraju i rade na privlačenju stranih investicija i realizaciji evropskih programa".\n"U Vojvodini je realizovano oko 45 odsto stranih investicija koje su stigle u Srbiju, a preko 87 odsto programa prekogranične saradnje realizovano je u Pokrajini zahvaljujući našoj organizaciji, energiji i lobiranju", rekao je Pajtić.\nKao sektor u kojem je neophodno više investicija Pajtić je označio energetiku, posebno oblast obnovljivih izvora, jer do 2020. godine 27 odsto energije koju koristi Srbija treba da budu obnovljivi izvori.\n"Vojvodina sticajem istorijskih okolnosti i činjenicom da na ovim prostorima nema hidroelektrana koristi svega dva do tri odsto obnovljivih izvora i to je nedovoljno. Deset miliona tona trune na našim poljima i to treba da se iskoristi", rekao je Pajtić.\nPrema njegovim rečima, Pokrajina će u narednom periodu preko Fonda za kapitalna ulaganja, finansijskih institucija i kroz saradnju sa Evropskom bankom za obnovu i razvoj i Svetskom bankom raditi na tome da energetika postane značajan segment domaće privrede.\nUčesnici prvog Dunavskog biznis foruma u Novom Sadu istakli su velike mogućnosti za investiranje i unapređivanje ukupne poslovne saradnje zemalja Dunavskog regiona, koji ima ukupno oko 115 miliona stanovnika.\nNa dvodnevnom skupu, koji se na Novosadskom sajmu održava u okviru Sajma investicija "Investekspo", naglašeno je da bi Srbija i Vojvodina trebalo da iskoriste sve raspoložive finansijske mogućnosti kako bi što efikasnije sprovele planove, programe i projekte nedavno donete Dunavske strategije.\nIstičući da ta strategija predstavlja naš nacionalni interes, jedan od prioriteta razvoja Srbije, zamenik direktora Kancelarije za evropske integracije Ognjen Mirić je naglasio da privreda ima veoma važno mesto u povezivanju i saradnji 14 zemalja Dunavskog regiona, od kojih su osam članice EU.\nOn je dodao da Srbija ima povoljne geografske i druge karakteristike za razvoj plovnog saobraćaja koji, kako je rekao, kod nas nije u najboljem stanju i zato se od vlada Srbije i Vojvodine očekuje da što više unaprede tu oblast.\nDunav je kod nas neiskorišćen potencijal i zato treba mnogo da se radi u toj oblasti, posebno u okviru Dunavske strategije, kazao je Mirić.\nPotpredsednik Privredne komore Srbije Mihailo Vesović Dunavsku strategiju vidi kao "najbližu tačku spajanja srpske privrede i poslovnog okruženja sa EU".\nTa strategija i njeno ostvarivanje pokazuju neminovnost toga da Srbija postane članica EU, pogotovo da naša privreda bude na evropskom nivou i deo tog zajedničkog tržišta, ocenio je Vesović.\nOtvarajući prvi Dunavski biznis forum, predsednik pokrajinske vlade Bojan Pajtić rekao je da je Vlada Vojvodine angažovala sve svoje kapacitete u kreiranju i sprovođenju Dunavske strategije, napominjući da bi i u tom pogledu naša privreda, pre svega turizam i saobraćaj, trebalo da imaju veliki značaj.\nPredsednik Skupštine Vojvodine Ištvan Pastor je, pozdravljajući goste ovog međunarodnog foruma, naglasio da skup ima veliki značaj, u prvom redu radi stvaranja uslova za neposrednu poslovnu saradnju predstavnika zemalja Dunavskog megaregiona.\nGuverner Nemačke pokrajine Baden Virtenberg Hans Peter Herdlička istakao je značaj podizanja konkurentnosti privrede zemalja Dunavskog regiona, dok je predsednik rumunske županije Timiš Titu Božin naglasio da Dunavska strategija predviđa znatno poboljšanje života stanovnika ovog velikog regiona do 2020. godine.\nOn je naglasio da primanje novih članica u EU iz ovog regiona u velikoj meri otvara mogućnosti konsolidovanja i bržeg razvoja celokupne te oblasti.\nNa dvodnevnom skupu, u organizaciji Pokrajinskog sekretarijata za međuregionalnu saradnju i lokalnu samoupravu, biće reči o povezivanju i umrežavanju privrednih komora, lokalnih samouprava i poslovnih asocijacija podunavskih zemalja radi što efikasnijeg privlačenja investicija i bržeg ekonomskog oporavka i jačanja tih zemalja.


Kako zaustaviti odlazak mladih: Samo iz Mostara za pet godina iselile 784 porodice\nGrad Mostar u periodu od 2013. do 2018. godine, napustile su ukupno 784 porodice, tačnije više od dvije hiljade građana, objavila je Unija za održivi povratak i integracije, koja je nedavno objavila da je BiH od 2013. do kraja novembra prošle godine ostala bez 172.000 stanovnika.\nPredsjednica Unije Mirhunisa Zukić, smatra da je klima koja vlada u našoj zemlji, kako ekonomska, tako i politička, odavno deprimirajuća, te da bh. građane dosta privlače poslovne ponude iz evropskih zemalja, najčešće Njemačke, Austrije, Slovenije i Švedske.\n“Potrebno je da se ova problematika nađe na dnevnom redu institucija u BiH, prvenstveno Parlamentarne skupštine BiH. Unija za održivi povratak i integracije u BiH je kreirala opće preporuke u cilju smanjenja odlazaka bh. građana. Neophodno je donijeti konkretnu i transparentnu Strategiju zaustavljanja sve masovnijeg iseljavanja stanovništva iz svih dijelova BiH, koju moraju izraditi i usuglasiti organi vlasti na svim nivoima u zemlji.\nDonijeti više istovremenih mjera sa različitih aspekata, odnosno uvezati tržište rada sa obrazovanjem. Postoje mladi koji se obrazuju, ali ih tržište rada ne prihvaća kao takve. Potrebno je napraviti strategiju ruralnog razvoja za poljoprivredu i turizam, omogućiti pokretanje start-up kompanija i drugo”, rekla je Zukić, piše “Haber.ba“.\nMladi ljudi u brojnim anketama ne vide budućnost u BiH, a za katastrofalno stanje u privredi i priviligije prilikom zapošljavanja krive stranke koje su na vlasti.\nNajavljeni novi odlasci građana iz BiH, posao neke već čeka\nPonovljeni nalaz otkrio istinu: Osoba iz Ljubuškog nikad nije bila pozitivna na koronavirus\nZašto prostor Mostarskog sajma ne bi poslužio za karantenu u Hercegovini?


Trideset godina od Skupštine SDA u Restelici – Radio Gora\nTrideset godina od Skupštine SDA u Restelici\nNa današnji dan prije trideset godina, 18. novembra 1990. godine, u Restelici je održana osnivačka Skupština SDA za Goru. Prisustvovalo je više hiljada pristalica i simpatizera iz cijele Gore, Kosova, Sandžaka i Bosne.\nNa putu prema Restelici bili su napadnuti na više mjesta. Napad je osmišljen i organizovan od strane policije i rukovodstva SPS-a, dok su izvršioci bili članovi i pristalice SPS-a, odnosno mještani nekoliko gorskih sela.\nU napadu je povrijeđeno više od dvadeset članova i simpatizera SDA i razbijeno oko 50 automobila. Za ovaj vandalski čin niko nije odgovarao, jer je nakon 1999. godine većina organizatora napustila Kosovo.\nMisin Hodza i Ismijazim Aze Boza\nO ovom događaju su lažima i neviđenom mržnjom izvještavali beogradski režimski mediji:\n„Šiptarski secesionisti i muslimanski fundamentalisti, predvođeni ekstremnim predstavnicima Demokratskog saveza Kosova i SDA, u nedelju su izvršili pravu invaziju na Gorance u području Gore, gde su pokušali da divljaju i zaplašuju mirne ljude.\nU organizovanim hordama, ekstremni šiptarski nacionalisti, u selima Gore, a povodom predstavljanja muslimanske nacionalne partije u selu Restelica, na samoj jugoslovensko-albanskoj granici, pokušali su da izmanipulišu muslimane-Gorance i eventualno ih pridobiju za svoje ciljeve. Ovi mirni i nadasve pošteni građani, koji su svoju perspektivu odavno vezali za Srbiju i srpski narod, odlučno su reagovali.\nSvoju privrženost Srbiji i srpskom narodu su iskazali uzvikujući parole „Slobo, slobodo“, „Dole izdajice“, „Ostajemo na bedemu svoje republike“, „Slobo, Srbine, mi smo tvoji“ i tako redom.\nOrganizovane poludivlje horde činili su uglavnom ekstremni šiptarski nacionalisti i secesionisti, koji su, eto, hteli da pokažu kako mogu sve i kako im država Srbija ne može ništa. Nadležni državni organi nisu intervenisali, jer za tako nešto nije bilo ni potrebe, jer su svoju čast, dostojanstvo i opredeljenost Goranci sami odbranili.“\n(Politika Ekspres, 20. novembar 1990.)\n(Fotografije su sa Skupštine SDA u Prizrenu)


Fudbaleri Pari Sen Žermena, rivali Crvene zvezde u grupnoj fazi Lige šampiona, savladali su Sent Etjen sa čak 4:0 u meču petog kola Lige 1.\nPoveli su "sveci" u 22. minutu golom Drakslera nakon što je odlično reagovao na asistenciju Veratija i doneo radost brojnim navijačima na "Parku prinčeva".\nVođstvo je duplirao Edison Kavani iz penala u 51. minutu, posle grubog starta jednog defanzivca Sent Etjena upravo nad njim, a Urugvajac je vrlo preciznim udarcem matirao golmana Rufijea.\nKoliko raznovrsno igraju "sveci" govori i to što se treći član napadačkog trilinga na ovom meču upisao u strelce. Di Marija je u 76. minutu snažnim šutem iskosa sa leve strane doneo 3:0 i praktično već tada rešio utakmicu.\nTačku na duel sa nedoraslim rivalom stavio je Dijabi šest minuta pre kraja kada je odlično ispratio akciju sa desne strane i samo podmetnuo nogu za konačan rezultat.\nZa gostojuću ekipu naš Neven Subotić je odigrao čitav duel, dok za Pari Sen Žermen nisu igrale dve najveće zvezde tima Nejmar i Kilijan Mbapre


EU ČEKA JOŠ OZBILJNIJA POLITIČKA KRIZA: Nerešeni problemi iz 2020.godine\nKorona kriza, spor Grčke i Turske, „pauziran“ proces integracija zemalja Zapadnog Balkana, spor Sofije i Skoplja, pregovori Beograda i Prištine, migranti i azilanti, samo su deo liste problema sa kojima se Evropska unija suočavala u 2020. godini. Po svemu sudeći, u 2021. je čeka još ozbiljnija politička kriza, jer ni jedan problem nije rešen.\nPrema rečima Siniše Ljepojevića, dugogodišnjeg dopisnika srpskih medija iz Londona, tokom 2020. godine sve se svodilo na koronavirus koji je, pored toga što je uništio dobar deo ekonomije, Evropskoj uniji bio i univerzalni izgovor. Međutim, sada dolazi godina u kojoj će evropska integracija ponovo morati da se suoči sa dubokim ekonomskim i političkim problemima.\nEvropska unija će, smatra sagovornik Sputnjika, imati problem sa budžetom koji je planiran na osnovu očekivanog rasta društvenog proizvoda, do kojeg, međutim, nije došlo. Naprotiv.\n„To znači da neće biti onoliko novca koliko je planirano za održavanje institucija i programa EU i u tom smislu će se doći i do drugog problema. Naime, Unija je polovinom prošle godine donela političku odluku da Evropska komisija može da se zadužuje, i to ne samo u evrima već i u drugoj valuti, pre svega u dolarima. Onda će tim pozajmljenim novcem, koji je inače novac svih građana Unije, odlučivati kome će pomoći, a kome ne. Tako ćemo imati jedan program ucena raznih zemalja koje ne poštuju naredbe Brisela“, ocenjuje Ljepojević.\nU suštini, kako navodi, doći će do procesa centralizacije u EU, čime dolazimo i do političkih problema.\n„Ta centralizacija će naići na otpor određenih zemalja i narušeno jedinstvo Unije će biti još više produbljeno i uzdrmano, pa će doći do mnogo ozbiljnije političke krize od one koju smo imali prethodnih godina“, uveren je Ljepojević.\nSličnog stava je i Aleksandar Gajić iz Instituta za evropske studije. Evropska unija, kako navodi, u 2021. godinu ulazi sa jako ambicioznim planom, u pokušaju da se kroz proces oporavka od krize ponovo stvori čvrsta, liberalna veza sa Amerikom pod Bajdenom, a kako bi se oduprlo svemu onome što oni doživljaju kao izazov – od populizma, do vanevropskih sila poput Rusije i Kine.\n„Unija će pokušati da goruće probleme reši putem opsežnog plana ekonomskog oporavka od posledica pandemije, odnosno realizacijom velikog, višegodišnjeg finansijskog okvira koji podrazumeva „upumpavanje“ sume od 1,07 milijardi evra, plus 750 milijardi evra koje se tiču Fonda za oporavak od koronavirusa. To će, dakle, biti način nošenja sa krizom i njenim posledicama, ali i pokušaj da se to iskoristi za kompletnu ekonomsku, političku i socijalnu transformaciju zemalja EU, odstranjivanje nepodobnih režima i verovatno čvršću i kohezivniju politiku konfrontacije sa Rusijom i Kinom po mnogim pitanjima, ekonomskim i političkim“, objašnjava Gajić.\nNaravno da ta materijalna sredstva nisu dovoljna jer su problemi Unije dublje prirode, dodaje Gajić, ali u Briselu pokušavaju da evropsko zdanje osnaže i da od momenta oporavka od krize pokrenu neku spiralu razvoja, kako bi u trećoj fazi doveli do transformacije evropskog društva u nekom željenom pravcu.\n„Prioriteti će tako biti na digitalizaciji, na ekološkoj „zelenoj“ platformi i jačanju ljudskih prava i institucija EU. Zapravo, radi se o projektu postepene unifikacije zemalja Unije tako što će se njihove privrede, kroz oporavak, transformisati. To će, međutim, izazvati nove socijalne lomove širom ove integracije jer će prelazak na digitalizaciju i napuštanje klasičnih industrija dramatično promeniti čitave nizove sektora privređivanja“, ističe ekspert.\nZato je i nerealno, veruje Gajić, očekivati da će se samo ekonomskim mehanizmima i korišćenjem tih mehanizama za politička ucenjivanja, rešiti niz složenih pitanja pred kojima se nalazi EU.\n„Mislim da će to biti udar na identitete i suverenitete nacionalnih država i da je to neki put ka federalizaciji Evrope koji će naići na veliko protivljenje stanovništva evropskih država. Takođe, doći će i do podela elita jer ne postoji konsenzus oko toga kojim putem treba da ide EU, pa će se čitav niz od ranije poznatih podela sada, u uslovima krize i njenih posledica, samo intenzivirati“, kaže Aleksandar Gajić.\nLjepojević napominje da se ništa manji problemi, samo možda manje vidljivi, tiču odnosa sa Istočnom Evropom koja je potpuno proamerička, pa će je nova američka administracija koristiti kao instrument pritiska na Zapadnu Evropu.\n„Iako je Donald Tramp vrlo ogoljeno sprovodio svoju politiku prema Evropi, ne neprijateljsku, ali jednu malo suroviju politiku, nerealno je očekivati da će se pod novom administracijom ta politika promeniti. Biće sigurno drugačiji narativ, drugačija saopštenja, ali u osnovi to će biti politika temeljena na pritisku, pre svega, prema Nemačkoj, a preko Istočne Evrope. Pritom, nova američka administracija će imati možda još jači instrument od Trampa, a to je da će se Evropska komisija zaduživati i u dolarima. Taj dolarski dug će biti vrlo jak instrument Amerike u pritiscima, pre svega onim geopolitičkim, jer će EU biti korišćena mnogo više nego ranije u antiruskoj politici, u agresivnom, hibridnom ratu Amerike protiv Rusije“, uveren je iskusni novinar.\nI Gajić je mišljenja da je oslanjanje na Vašington, igranje na Bajdenovu kartu i prepuštanje da SAD spašavaju EU vrlo problematično, jer je i sama Amerika duboko podeljeno društvo.\nSagovornici Sputnjika saglasni su da će na tokove unutar EU uticati i činjenica da se nemačka kancelarka Angela Merkel 2021. godine povlači sa funkcije. Gajić kao njenog naslednika vidi Fridriha Merca koji je, objašnjava, najviše radio na odnosima sa SAD i najdublje je u tim transatlantskim vezama.\n„Od ishoda izbora u Nemačkoj videćemo da li će pokušaj reanimiranja te liberalne, ljudsko-pravaške Evrope i okretanja transatlantskim vezama imati uspeha“, kaže Gajić.\nSiniša Ljepojević, pak, na odlazak Merkelove gleda u svetlu političkog sukoba koji već par godina traje između Francuske i Nemačke – ključne osovine evropske integracije.\n„EU će biti pod velikom senkom tog sukoba, tim pre što su predsednički izbori u Francuskoj 2022. godine. Za predsednika Makrona će zato naredna godina biti ključna da pokaže da li može da zadrži svoj status i Francusku predstavi kao jaku zemlju, kao nekog ko se suprotstavlja i tako moćnoj Nemačkoj, kako bi se u javnosti stvorio utisak da je Francuska lider EU“, zaključuje Siniša Ljepojević za Sputnjik.\nPrevious HITNA ISTRAGA: Ko stoji iza akcije prisluškivanja predsednika Vučića?!\nNext RUSKI LOVAC SU-57 OČARAO JAPANCE: Model dizajniran za odbranu teritorije Rusije


Ukrajina optužuje ruske trupe za napade na istoku Ukrajine\nUkrajinski vojni portparol izjavio je da su se ukrajinski vojnici našli na udaru ruskih regularnih snaga na sjeveru zone konflikta na istoku Ukrajine.\nPortparol Andriy Lysenko rekao je na posebnom brifingu za novianre u Kijevu da su "regularne jedinice ruskih oružanih snaga, kršeći sporazume o primirju, napale ukrajinsku vojsku na sjeveru (ratne zone)".\nUkrajinske optužbe upućene su sat nakon što je Moskva negirala otpužbe Keijva da je oko 700 ruskih vojnika prešlo na istok Ukrajine u vrijeme dok su intenzivirane borbe između ukrajinskih snaga i proruskih separatista.\nLysenko je rekao da se napad desio u oblasti Luhanska, u regionu u koji su ruske snage već ušle dan ranije.\nOptužbe dodaju nove tenzije uoči razgovora ministara vanjskih poslova Njemačke, Ukrajine, Rusije i Francuske, najavljenih za srijedu u Berlinu.\n"Glavni cilj sada je zaustaviti dalje širenje vojnog sukoba i novo političko zaoštravanje između Kijeva i Moskve", naveo je u saopštenju njemački šef diplomatije Frank-Walter Steinmeier koji je najavio sastanak u Berlinu.


Objavio Urednik Portala u 19. juna 2017.\nNa skoro završenom konkursu za učešće na Letnjoj naučnoj školi 2017, Istraživačkog centra Petnica, učenica VII2 odeljenja Tara Rajić, ušla je na spisak onih učenika koji će dobiti priliku da se ovog leta okušaju kao mladi istraživači.\nDa je to veliki uspeh potvrđuje i činjenica da samo mali broj učenika dobije priliku da postane član ovakvog naučnog centra. Tara to sigurno zaslužuje, a to pokazuju nagrade na takmičenjima iz raznih oblasti u kojima se osnovci takmiče. Veoma svestrana, nadarena i vredna, Tara je ipak najbolja u tehničkom i informatičkom obrazovanju gde je stigla i do prvog mesta na republičkom takmičenju iz ovog predmeta.\nPrisustvo u Petnici Tara je potvrdila, a mi joj želimo uspeha i na ovoj stazi na koju je upravo zakoračila!


Srpska – trajna tema | Palelive.com\nPočetna Regija Zvornik Srpska – trajna tema\nSrpska – trajna tema\nZVORNIK – Predsjednik Republike Srpske Milorad Dodik izjavio je danas da je Republika Srpska trajna tema od koje se nikada ne odustaje.\nDodik je, novinarima prije početka tribine „Riječ predsjednika“ u Roćeviću kod Zvornika, rekao da su teme koje zaslužuju riječ predsjednika status Republike Srpske, njena ekonomska i socijalna situacija, kao i kretanja u regionu i na globalnom planu.\nOn je naveo da će tokom današnje posjete opštini Zvornik razgovarati sa građanima o situaciji u Republici Srpskoj.\n„Nakon regije Zvornik, ići ćemo u Hercegovinu i druga mjesta u Republici Srpskoj. Naš cilj je da ne idemo u sjedište opština i gradova, već da posjetimo mjesne zajednice, da razgovaramo sa običnim ljudima o svim pitanjima važnim za Republiku Srpsku i o konkretnim problemima građana. Govorićemo i o planovima za očuvanje političke i ekonomske stabilnosti Republike Srpske“, istakao je Dodik.\nTribini zvorničkoj mjesnoj zajednici Roćević prisustvuju i predsjednik Vlade Republike Srpske Željka Cvijanović, ministar finansija Srpske Zoran Tegeltija, kao i poslanici SNSD-a u Narodnoj skupštini Republike Srpske i Parlamentarnoj skupštini BiH.\nPrethodni članakUpozorenje građanima na opasnost od šumskih požara\nNaredni članakVeliki poziv akciji „Doniraj za Miloša“


Banjaluka neće ostati bez jedine kaldrme | Banja Luka 24 sata\nHome Banjaluka Banjaluka neće ostati bez jedine kaldrme\nBanjaluka neće ostati bez jedine kaldrme\nNaime, juče je ponovo održana javna rasprava o Nacrtu regulacionog plana centralnog područja grada, nakon što su na prethodnoj raspravi pristigle brojne primjedbe građana.\n“Osnovna razlika ovog novog nacrta jeste u tome što je izvršena parcelacija na svim lokacijama koje su bile definisane kako u budućnosti ne bi došlo do vlasničkih nemogućnosti podjele”, dodao je Stanarević.\nAktivisti Centra za životnu sredinu upozorili su na javnoj raspravi da je na mjestu gdje se nalazi posljednja kaldrma kod Tržnice predviđena poslovna zona i da će ona, umjesto da bude sačuvana i zaštićena kao kulturno-istorijsko blago te iskorištena za razvoj turizma, biti betonirana, što je Stanarević demantovao.\n“Kaldrma ostaje tamo gdje je i bila”, rekao je Stanarević.\nGovoreći o drugim temama o kojima je bilo riječi na ovoj javnoj raspravi, Stanarević je rekao da su iz Tehničke škole podnijeli zahtjev za dogradnju ovog objekta.\nTehnička škola bi trebalo da bude dograđena je će u ovaj objekat najvjerovatnije biti preseljena i Građevinska škola.\n“Novim nacrtom plana uvažili smo primjedbe Zavoda za zaštitu spomenika i stručne javnosti u vezi sa neboderima i njih smo vratili u zone. Jedan dio zona ići će na studijalizaciju, a drugi na javni konkurs, tako da ćemo najvjerovatnije dobiti regulacioni plan po mjeri svih građana”, rekao je Stanarević.\nDodao je da su zelene površine novim Nacrtom regulacionog plana centralnog dijela povećane u odnosu na ostale površine koje su se nalazile u prošlom nacrtu.\n“Neusvajanje ovog plana ne znači da će građani dobiti livadu, već znači da se vraća na stari plan u kojem će biti City mall na mjestu gdje je sada rupa, objekti na staroj autobuskoj stanici, objekti kod parka i pozorišta, koje smo mi sada uklonili i napravili neke druge ideje”, rekao je Stanarević.\nJelena Brkić iz Centra za životnu sredinu kazala je da u novom nacrtu postoji nekoliko kritičnih lokacija.\n“To su višespratnice koje su planirane na raskrsnici između Narodnog pozorišta RS i Narodne skupštine RS, lokacija ispod Tehničke škole na kojoj se nalazi jedna zelena površina koja će uskoro biti izgubljena, višespratnica koja je planirana kod kina ‘Kozara'”, dodala je Brkićeva.\nPrema njenim riječima, u prethodnom nacrtu bilo je jasno definisano po koliko spratova će imati višespratnice.\n“U novom nacrtu višespratnice su predstavljene kao zone sa koeficijentima koje ostavljaju veliki prostor za manipulaciju investitorima koji tu planiraju da grade”, rekla je Brkićeva.\nDodala je da se novim nacrtom ne pominju biciklističke staze ni u grafičkom ni u tekstualnom prilogu.


Nikon Nikkor 17-55mm f/2.8G DX AF-S IF-ED objektiv cena, cene Srbija, prodaja Beograd Novi Sad Niš\nNikon Nikkor 17-55mm f/2.8G DX AF-S IF-ED objektiv cene\nTri ED (Extra-low dispersion) elementa kontrole hromatske aberacije, uz istovremeno povećanje oštrine i kontrasta čak i na najširem otvoru, SWM motor za brzo i tiho fokusiranje, M/A mod za przo prelaženje sa automatskog na manualni mod, Lagano i kompaktno kućište od magnezijuma,... specifikacija\ncena od 189.990,00 do 193.809,00 din | prodavnica (4)\nTri ED (Extra-low dispersion) elementa kontrole hromatske aberacije, uz istovremeno povećanje oštrine i kontrasta čak i na najširem otvoru\nSWM motor za brzo i tiho fokusiranje\nM/A mod za przo prelaženje sa automatskog na manualni mod\nLagano i kompaktno kućište od magnezijuma\nEPonuda nije internet prodavnica već Vam omogućava da brzo i lako nađete Nikon Nikkor 17-55mm f/2.8G DX AF-S IF-ED objektiv po najjeftinijoj ceni. Naš cilj je da kupci budu što bolje informisani o ponudi Nikon objektiv Nikkor 17-55mm f/2.8G DX AF-S IF-ED na tržištu Srbije. Vrlo lako nalazite željeni proizvod za kategoriju Objektivi cene, ne morate da lutate od sajta do sajta za Nikon Objektivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nikon Nikkor 17-55mm f/2.8G DX AF-S IF-ED objektiv sa PRODAVCEM. EPonuda ne može da garantuje potpunu tačnost specifikacije i slika za Nikon Nikkor 17-55mm f/2.8G DX AF-S IF-ED objektiv. Pre kupovine, podatke za Nikon objektiv Nikkor 17-55mm f/2.8G DX AF-S IF-ED proverite na sajtu PROIZVOĐAČA.


Mamili uzdahe: Ekskluzivni oldtajmeri na izložbi u Beogradu (FOTO) - Naši u svetu\nObjavljeno 07/09/19 u 15:00\nEkskluzivni oldtajmeri, novi automobili na električni pogon, neke od ikona automobilske industrije mamili su uzdahe posetioca “Belgrade Waterfront Classic Car Show 2019” danas u Kvartu iza Prodajnog centra Belgrade Waterfront…\n“Belgrade Waterfront Classic Car Show 2019” je deo manifestacija “24 sata elegancije” koja se održava se od 6. do 8. septembra u Beogradu.\nAleksandar Ðorđeić, organizator manifestacije “24 sata elegancije”, napominje da ovakvi događaji stavljaju Beograd na mapu svetskih destinacija.\n“Srećni što imamo priliku da ugostimo ovako vredne automobile i majstore ručne izrade u automobilskoj industriji. Ovde su parkirani izuzetni automobili poput “jaguara” na električni pogon koji je u Beograd stigao direktno iz budućnosti. Tu su i ikone stila u automobilskoj industriji poput “formule D47” koja dolazi iz famozne kolekcije Lopresto…Reč je o poslednjoj formuli koju je vozio šampion beogradske trke Tacio Novulari na kraju svoje karijere 1948. godine… Tu je i crna “lanča astura” koja je zaštitni znak klasičnih automobila, ili mile milja kola poput “oska” i “isijata” koji su biseri dizajna automobilske industrije”, kazao je Ðorđević.\nOn je dodao da će 80 godišnjca Beogradskog Gran Prija, kada je trijumfovao pomenuti Tacio Novulari, biti obeležena defileom izloženih automobila oko Kalemegdana.\n“Obići ćemo tri kruga oko Kalemgdana i onda se vraćamo ovde gde će automobili biti ocenjivani. Povodom ovog jubileja, u zgradu Prodajnog centra Belgrade Waterfront-a direktno iz muzeja Nuvolari iz Mantove, stiže originalni pehar koji je Tacio Nuvolari osvojio na Grand Pri trci u Beogradu 1939. godine.\nOvaj grad uvodi porez na pse, odluka izazvala snažnu reakciju građana


Kosovski poslanik: “Vučić je pobedio” | Vojvodina uživo\nNaslovna ‣ Srbija ‣ Kosovski poslanik: “Vučić je pobedio”\nKosovski poslanik: “Vučić je pobedio”\nŠef poslaničke grupe DPK Abeljard Tahiri rekao je da sporazum postignut u Briselu po pitanju registarskih oznaka krši državni suverenitet tzv. Kosova.\nOn je istakao da je “Vučić ostvario veliku pobedu nad nama”, prenosi Telegrafi.\n“Ovaj sporazum je već uveo Srbiju na teritoriju Kosova. Molimo ovu vladu da zaustavi štetu koju nanose Republici Kosovo. Kao što vidimo, nadam se da su demokratska sredstva dovoljna nama kao opoziciji da to zaustavimo, ali očigledno ne”, rekao je Tahiri, a prenosi Kosovo onlajn.\nTahiri je dodao da niko nije konsultovan o odluci o reciprocitetu i da su je, uprkos tome, kao opozicija, podržali.\n“Kao opozicija definitivno podržavamo svaku odluku vlade koja je protiv Srbije. Pre dve nedelje smo u drugoj situaciji, situaciji koju nijedan građanin ne bi želeo. Sporazum u Briselu je izuzetno štetan jer legalizuje registarske tablice PR, PZ, KM koje je izdala vlada Srbije”, rekao je Tahiri.\n“Vlada je prihvatila da se ove registarske tablice legalno izdaju Kosovu. Ovo je prvi korak koji ste započeli sa implementacijom Asocijacije sa izvršnim ovlašćenjima. Dve decenije nije bilo štetnijeg posla od ovoga. Vučić u Srbiji dobija pet evra, a Aljbin sa svojim ministrima pet evra sa ovim nalepnicama”, rekao je Tahiri.\nTahiri je rekao i da je “Vučić ovu vladu povredio, Vučić je ostvario veliku pobedu nad nama”.


Ustavni sud Slovenije da odluči o obaveznoj vakcinaciji u javnoj upravi – DnevniZurnal\nUstavni sud Slovenije da odluči o obaveznoj vakcinaciji u javnoj upravi\nby admin 15/11/2021, 20:06 1.2k Views\nPremijer Slovenije Janez Janša pozvao je ustavni sud da donese konačnu odluku o tome da li se može primeniti odluka vlade da u državnoj upravi mogu da rade samo oni koji su vakcinisani protiv kovida-19 ili koji su preležali bolest.\nVlada je tu odluku donela sredinom septembra, ali se ne primenjuje jer ju je, po žalbi sindikata državne uprave da nije u skladu sa ustavom, privremeno suspendovao Ustavni sud do konačne odluke.\n„Sličnu je odluku donelo više vlada u Evropi, u državama gde je epidemiološka situacija bolja nego u Sloveniji. Vlada sada ne zna da li da postupi kao drugi koji su uspešniji u borbi s epidemijom od nas ili da se pomiri sa situacijom, pa ma kakva ona bila“, rekao je Janša u parlamentu, na pitanje poslanice svoje stranke o tome kako će vlada suzbiti širenje epidemije, prenela je Hina.\nSlovenački premijer je upozorio je da je ovih dana Austrija donela vrlo drastične mere koje se primenjuju prema nevakcinisanima.\nJanša je odluku ustavnog suda da privremeno suspenduje odluku o obaveznoj vakcinaciji zaposlenih u javnoj upravi, koja je trebalo postepeno da se proširiti i na druge delove stanovništva, već ranije komentarisao na Tviteru, kada je naveo da će ustavne sudije koji su tako odlučili „biti suodgovorni“ za povećan broj zaraženih i smrtnih slučajeva.\nOn je kritikovao i obrazloženje vrhovnog suda po kome pravilo o obaveznom nošenju maski u zatvorenim prostorima nije doneto na temelju pravog zakonskog akta nego običnim vladinim dekretom.


Karte po sesijama za predstojeće Evropsko prvenstvo u vaterpolu moguće je od danas kupiti na svim prodajnim mestima Eventim-a širom Evrope, kao i na internet stranici www.eventim.rs.\nZa prepodnevne utakmice u Beogradskoj areni za "nivo 400" karte neće biti u prodaji, dok će za popodnevne mečeve, koji su 10, 12, 14, 16, 18, 19, 20, 21 i 23. januara biti u prodaji karte za sve nivoe.\nZa utakmice koje su na programu 11, 13, 15, 17 i 22. januara u prodaji će biti samo karte za "nivo 200" za jutarnju i popodnevnu sesiju.\nOrganizatori Evropskog prvenstva u vaterpolu su se pridružili akciji obeležavanja Svetskog Dana borbe protiv side, a maskota "Sneško" je tim povodom sugradjanima delio prezervative.\nEvropsko prvenstvo u vaterpolu biće održano u Beogradskoj areni, od 10. do 23. januara 2016. godine.


Konferencija o izmenama Zakona o slobodnom pristupu informacijama\nPočetak Aktuelno Obaveštenja Radni sastanak povodom implementacije mera Akcionog plana za Poglavlje 23 koje se odnose na borbu protiv korupcije\nTransparentnost Srbija organizuje konferenciju za štampu na temu\n„Koje informacije uskraćuju preduzeća u državnom vlasništvu i kako sprečiti neopravdano izuzimanje iz Zakona o slobodnom pristupu informacijama od javnog značaja“\nkoja će se održati u petak, 20. septembra 2019. godine u Beogradu, Medija centar, Terazije 3, sa početkom u 11 časova\n11.00 - 11.15 Nemanja Nenadić, programski direktor TS: Glavne opasnosti za pristup informacijama u Srbiji – slabosti u primeni postojećeg Zakona, opasnosti od planiranih izmena Zakona koje izuzimaju deo preduzeća u državnom vlasništvu i umanjivanje prava na pristup informacijama kroz odredbe drugih zakona\n11.15 – 11.25 Zlatko Minić, saradnik TS: Koje bitne informacije javna preduzeća i druga preduzeća u državnom vlasništvu uskraćuju građanima i uz kakve izgovore – (ne)postupanje po zahtevima za pristup informacijama u primerima iz istraživanja TS\n11.25 – 11.30 Miša Bojović, istraživač TS: Pristup informacijama o radu preduzeća u državnom vlasništvu – šta kažu propisi drugih zemalja\n11.30 – 11.45 Pitanja i odgovori, diskusija\n11.45 Kafa i posluženje\nTransparentnost Srbija od decembra prošle godine prati primenu Zakona o slobodnom pristupu informacijama i najave izmene tog zakona. Nacrtom izmena i dopuna Zakona koje je predstavilo Ministarstvo državne uprave i lokalne samouprave prošle godine bilo predviđeno značajno sužavanje prava na pristup informacijama, tako što bi zainteresovani građani i novinari u potpunosti bili lišeni mogućnosti da kontrolišu rad preduzeća u vlasništvu države, pokrajine i lokalnih samouprava, koja su organizovana kao društva kapitala. Imajući u vidu da čak i ona preduzeća koja bi ostala obuhvaćena nakon takve zakonske izmene (ona koja imaju status „javnih preduzeća“), mogu u bilo kojem trenutku da promene organizacioni oblik odlukom Vlade (kao što se već i dešavalo u mnogim situacijama), ovakva zakonska odredba bi bitno suzila mogućnost javne kontrole onog dela javnog sektora koji raspolaže imovinom najveće vrednosti. Tokom 2019. Transparentnost Srbija je uputila veliki broj zahteva za pristup informacijama javnim preduzećima i drugim preduzećima u vlasništvu države i građana. Na konferenciji za štampu ćemo predstaviti karakteristične izgovore za odbijanje pristupa informacijama, na osnovu naših zahteva, kao i podatke o informacijama koje su tražene od preduzeća iz prakse Poverenika za informacije od javnog značaja. Na konferenciji ćemo predstaviti i rešenja iz uporedne prakse, u kojim državama su podaci o radu preduzeća u državnom vlasništvu dostupni, a u kojima ne.\nNa ovoj konferenciji ćemo predstaviti i druge nalaze istraživanja koje smo sproveli u okviru istog projekta. Naročito ćemo govoriti o odredbama drugih propisa kroz koje se u praksi umanjuje pristup informacijama –odredba člana 45. Zakona o zaštiti konkurencije, norme Zakona o opštem upravnom postupku koje utiču na izvršenje odluka Poverenika i propisi kojima se određuje tajnost podataka. Takođe ćemo govoriti o glavnim preprekama za ostvarivanje prava na pristup informacijama u sadašnjem zakonskom okviru i dati komentar na zaključak koji je Narodna skupština usvojila povodom izveštaja Poverenika.


O evropskim integracijama i migrantskoj krizi u Beču\nPremijer Srbije Aleksandar Vučić (desno) i ministar spoljnih poslova Austrije Sebastijan Kurc (arhivski snimak)\nUz čestitke na, kako je rekao, impresivnim ekonomskim rezultatima, austrijski kancelar Kristijan Kern je posle današnjeg susreta u Beču sa premijerom Srbije Aleksandrom Vučićem istakao da Austrija želi da podrži infrastrukturni projekat izgradnje pruge između Beograda i Budimpešte.\nKern je rekao podržava put Srbije u EU i dodao da da je Srbija odradila savršen posao po pitanju migrantske krize. Austrijski kancelar je ponudio je Vučiću podršku austrijske vojske i policije u obezbeđivanju granica, na šta je srpski premijer odgovorio da je svaka pomoć i podrška dobrodošla.\nBeograd želi da sarađuje u migrantskoj krizi, rekao je Vučić posle susreta sa Kernom i istakao da jedva čeka dolazak austrijskih policajaca, vojnika i nevladinih organizacija na sever Srbije, kao i na granicu sa Makedonijom, kako bi pomogli u kontroli.\n"Sada nema nagoveštaja da će doći do tog velikog migrantskog talasa, ali ako ga bude, mi smo uvek u stanju da zaštitimo naše nacionalne i državne interese. Ali i evropske interese. I o tome bismo razgovarali sa predstavnicima EU."\nŠef austrijske diplomatije Sebastijan Kurc je danas u Beču razgovarao sa srpskim kolegom, ministrom spoljnih poslova Srbije Ivicom Dačićem, koji je tom prilikom rekao da Srbija očekuje podršku Austrije za otvaranje novih poglavlja u pregovorima o članstvu u EU ove godine. Takođe, dva ministra su razgovarala i o migrantskoj krizi:\n"Mi želimo i pratićemo taj evropski odgovor na migrantsko pitanje. Mi ne možemo da dozvolimo da Srbija bude možda žrtva nepostojanja jedinstvene evropske politike."\nŠef autrijske diplomatije Sebastijan Kurc se danas sastao i sa Aleksandrom Vučićem i tom prilikom je istakao da je premijer Srbije sidro stabilnosti na Balkanu i da je Srbija jedan od najvažnijih partnera Austrije na zapadnom Balkanu.


Na protestu tražena ostavka Malog - KRIK\nNa danas održanom protestu u Beogradu tražena je ostavka gradonačelnika Beograda Siniše Malog. Povod protesta bio je KRIK-ov intervju u kojem je bivša gradonačelnikova supruga Marija Mali rekla da joj se on pohvalio da je organizovao rušenje u Savamali.\nPišu: Jelena Radivojević, Milica Vojinović\nProtest „Ostavke i odgovornost“ započeo je ispred Skupštine Grada Beograda. Krećući se gradom, kolona okupljenih građana protezala se od Trga Slavija do Terazija.\nRadomir Lazović iz Incijative „Ne da(vi)mo Beograd“ koja je organizovala protest rekao je da nakon poslednjih priznanja i svedočenja da je Siniša Mali organizovao rušenje u Savamali, on ne sme ostati gradonačelnik Beograda ni dana više.\n„Zahtevamo da njegova ostavka bude prvi korak ka krivičnom procesuiranju umešanih u zločin u Savamali, ali i u serijsku kriminalizaciju javnih funkcija i instrumentalizaciju ustanova pravosuđa i privatizaciju vlade.“\nOsim ostavke gradonačelnika Beograda, zatražene su ostavke i pojedinih ministara, ali i premijera Aleksandra Vučića čija je sinoćna izjava da je problem što je rušeno noću, a ne danju ocenjena kao „skandalozna“.\nNovinarka „Vremena“ Jovana Gligorijević kritikovala je medije koji nisu preneli intervju Marije Mali za KRIK.\n„Obraćam vam se ispred profesije koja je u poslednjih par dana sama sebe pojela. Uz retke izuzetke, niko od medija sa nacionalnom pokrivenošću nije preneo nalaze KRIK-a i ono što je KRIK-u ispričala Marija Mali. Kao novinarka obećavam da ćemo nastaviti da ispitujemo navode koje je Marija Mali iznela za KRIK. To je naša profesionalna dužnost, da se ne uplašimo i ne povučemo pred zastrašivnjem vlasti.“\nOkupljenima se obratila i profesorka prava Vesna Rakić-Vodinelić, koja je pozvala institucije da rade svoj posao uzimajući u obzir i intervju Marije Mali.\n„Koleginice i kolege, zamenici javnih tužilaca i sudije, zakleli ste se da ćete štititi ustav i zakone od svih, a to znači pre svega od vlasti.“\nNa protestu je govorila i dramaturškinja Minja Bogavac koja je rekla da su pozorište i politika zamenili pozicije. Ona je napomenula da se svakodnevno izmišljaju nove afere čime se odvlači pažnja od toga da se „u ovoj državi ništa ne rešava i da nema volje da se reši“.\nProtest, osmi po redu zbog rušenja u Savamali, završen je ispred Višeg javnog tužilaštva gde je simbolično odat pomen žrtvama – javnom interesu, pravdi i odgovornosti.\nPodsećamo, bivša supruga gradonačelnika Marija Mali je u intervjuu za KRIK rekla da se Siniša Mali pohvalio da je organizovao rušenje „nekih barakica“ u Savamali. Kako je navela, Mali je rekao da je „imao problem“ i da su došli ljudi usred noći i „malo tamo nešto polupali“. On je, prema njenim rečima, imao zadatak da očisti taj prostor jer je ispregovarao sa Arapima izgradnju projekta „Beograd na vodi“.\nObjekti u Hercegovačkoj ulici u Savamali srušeni su u izbornoj noći 24. aprila prošle godine, bagerima koji su došli iz pravca gradilišta „Beograda na vodi“ i nisu imali nikakve oznake. Više javno tužilaštvo do danas nije pokrenulo istragu otkrivanja počinilaca i osoba koje su naredile rušenje.\nMarija Mali otkrila je i nove detalje o gradonačelnikovom ofšor poslovanju, imovinu koju skriva, kao i da mu je pomogla da lažno prijavi određene prihode Agenciji za borbu protiv korupcije kao nasledstvo pokojnog oca.\nPročitajte intervju Marije Mali za KRIK


Dve akcije dobrovoljnog davanja krvi u Knjaževcu – Vesti FKMS Radija\nDve akcije dobrovoljnog davanja krvi u Knjaževcu\nCrveni krst Knjaževac u saradnji sa Službom za transfuziju krvi iz Niša, organizuje dve akcije dobrovoljnog davanja krvi u Knjaževcu.\nPrva akcija biće u održana u utorak, 20. oktobra, u maloj sali knjaževačkog Doma kulture, od 9 do 14 sati, a druga u sredu, 21. oktobra, u sali Elektrodistribucije, za sve zaposlene u tom preduzeću, u toku radnog vremena.\nCrveni krst poziva sve humane građane da se odazovu u što većem broju, kako bi akcije bile uspešne i kako bismo pružili pomoć onima kojima je to najpotrebnije.\nPodršku akcijama dobrovoljnog davanja krvi mogu da daju svi zdravi, punoletni građani do navršenih 65 godina.\nMole se građani da ukoliko imaju prehladu, kašalj, kijanje, povišenu telesnu temperaturu ili su bili u kontaktu sa bolesnom osobom čiji simptomi liče na infekciju korona virusom ne dolaze na akciju dobrovoljnog davanja krvi.\nPrethodno"Selfi iz biblioteke"\nSledećeKrizni štab Srbije: Maske i na otvorenom


RTCG - Radio Televizija Crne Gore - Nacionalni javni servis :: Svijet :: Kurc: Austrija priznala Kosovo i to je to\nPREKINUO POLEMIKU 14. 02. 2018. 13:23 >> 13:22 4\nKurc: Austrija priznala Kosovo i to je to\nNi danas se u Austriji ne stišava bura zbog izjave vicekancelara Hajnc-Kristijana Štrahea da je Kosovo dio Srbije. Polemiku prekida Kurc: Austrija priznala Kosovo i to se neće promijeniti\n"Srpsko viđenje je drugačije od onog Kosova. Takođe i pet država EU nije priznalo Kosovo" podsjetio je on i dodao da problem nažalost nije održivo rješen.\n„Austrija je prije dugo vremena priznala Kosovo i taj stav se ni u budućnosti neće promijeniti“, zaključio je Kurc. S druge strane, opoziciona stranka Neos zatražila je danas sjednicu spoljnopolitičkog savjeta zbog “višestrukih spoljnopolitičkih ispada” vicekancelara Hajnc-Kristijana Štrahea.\nI bivši austrijski kancelar, lider Socijaldemokratske partije Kristijan Kern, osudio je izjave Štrahea vezane za Kosovo ističući da on „doliva ulje na vatru“.\n„Tada kada smo prizali Kosovo imali smo konflikte na ulicama Austrije među mladima sa Kosova i iz Srbije“, objasnio je Kern. Takođe i po pitanju RS je, kako dodaje, Štrahe već djelovao mimo evropskog konsenzusa.\n„To je pravi bezbjednosni rizik po Austriju“, upozorava Kern podsjećajući da je više stotina plavih šlemova iz Austrije stacionirano na Kosovu i u Bosni i Hercegovini, koji bi bili prvi koji bi se suočili sa problemima.\nSebastijan Kurc Austrija priznanje Kosova\nPredvodnička uloga Crne Gore neprikosnovena\n17. 11. 2018. 11\n"Imaćemo konsenzus da želimo zemlje ZB u EU"\nKurc: Jačanje saradnje prioritet\n20:09 Zeman ne vidi razlog za američke rakete u Češkoj


Linta poziva Srbe iz Mostara da podrže srpsku listu\nIzvor: Radio Televizija Vojvodine, 04.Dec.2020, 13:08\nPredsednik Saveza Srba iz regiona Miodrag Linta pozvao je Srbe u Mostaru da na lokalnim izborima 20. decembra podrže srpsku listu "Ostajte ovdje-Zajedno za naš Mostar", koju predvodi dr Velibor Milivojević.\nLinta je u saopštenju Saveza Srba iz regiona naveo da je od presudne važnosti svaki glas i da je zato bitno da Srbi iz Mostara koji žive u Srbiji, ali i širom sveta, glasaju.\nOn ocenjuje da su na >> Pročitaj celu vest na sajtu Radio Televizija Vojvodine << poslednjim izborima 2008. godine i prethodnim izborima u Gradsko veće ili skupštinu birani Srbi sa izbornih lista bošnjačkih, hrvatskih i tzv. građanskih stranaka koji, kako navodi Linta, nisu govorili o stvarnim problemima Srba, te ističe da je potrebno da se čuje autentični srpski glas.\nLinta ističe da su preostali Srbi u Mostaru diskriminisani u gotovo svim oblastima društvenog i javnog života i nemaju nikakvih prava - da Srbi nisu konstitutivan narod u Hercegovačko-neretvanskom kantonu, nemaju pravo na svoj jezik i obrazovanje, ne mogu da se zaposle u državnim institucijama i javnim preduzećima, da se iz budžeta za srpsku zajednicu izdvajaju zanemarljiva sredstva.\nNavodi da je jedan od važnih preduslova za poboljšanje položaja Srba u Mostaru da i Srbi postanu konstitutivan narod u četiri županije s hrvatskom većinom, kao i da 20 odsto radnih mesta u institucijama bude obezbeđeno za Srbe.


Najsvežija fotografija bivšeg komandanta bosanskih Srba, Ratka Mladića, 28. maj 2011.\nZastupnik haškog optuženika Ratka Mladića, advokat Miloš Šaljić izjavio je da je u ponedeljak oko 17.30 poštom poslao žalbu na rešenje o ispunjenosti uslova za izručenje Mladića Haškom tribunalu.\nŠaljić je agenciji Beta rekao da je u žalbi naveo da se Mladiću ne može suditi zbog bolesti, kao i da iz tog razloga ne trebalo ni da bude izručen Haškom tribunalu.\n"Bolesnom čoveku se ne može suditi", rekao je on i ponovio da je Mladićevo zdravstveno stanje veoma loše.\nŠaljić je naveo i da je žalbu poslao "preporučeno" i da očekuje da je sud razmatra u utorak.\nŠaljić je u ponedeljak takođe podneo zahtev za formiranje nezavisnog lekarskog tima koji treba da utvrdi pravo zdravstveno stanje haškog optuženika.\nVekarić: Javnost neće znati kada će Mladić u Hag\n"Od suđenja ne verujem da će biti išta, jer ne verujem da će Mladić dočekati početak tog procesa", rekao je Šaljić novinarima ispred Specijalnog suda u Beogradu.\n"Njegovo zdravstveno stanje je alarmantno, nužno je da ga pregledaju kardiolog, neurohirurg, ortoped, gastroenterolog", rekao je Mladićev branilac.\nPredstavnik Vlade Srbije za odnose s javnošću Slobodan Homen izjavio je u ponedeljak da proces izručenja Ratka Mladića Haškom tribunalu za ratne zločine od ponedeljka može da traje najmanje dva dana, a najduže četiri.\nPredat zahtev za punomoćje za podizanje penzija\nHomen je prethodno za RTV B92 kazao da se, ako sud u ponedeljak do 17 časova, kada ističe rok, ne dobije žalbu na rešenje o ispunjenosti uslova da Mladić bude izručen Hagu, onda čeka još 24 časa da bi se proverilo da li je žalba uopšte poslata.\n"Formalno-pravno žalba utiče na ceo postupak. Slanje poštom je odugovlačenje. Krivično vanraspravno veće razmatra navode žalbe. Ne možemo da pretpostavimo šta će u njoj pisati. Verovatno će se žalba odnositi na psihofizičko stanje Mladića. Ceo postupak od danas može trajati minimalno dva, a maksimalno četiri dana", kazao je Homen.\nOn je dodao da razume postupke porodice i advokata Mladića, koji potenciraju njegovo loše zdravstveno stanje, i izneo pretpostavku da je međunarodni sud uspostavio najviše standarde u svom funkcionisanju.\nAdvokat Šaljić je rekao da je istražnom sudiji Specijalnog suda podneo zahtev za overu punomoćja kako bi porodica tog haškog optuženika mogla da podiže njegovu penziju, zamrznutu 2005. godine.\nBosiljka Mladić (desno), supruga Ratka Mladića, razgovara sa sinom Darkom (u serdini) i advokatom Milošem Šaljićem, ispred Specijalnog suda, 29. maj 2011.\nOn je novinarima rekao da će istražni sudija angažovatri službenika osnovnog suda koji će overiti te zahteve u ćeliji.\nOn je ranije izjavio da će Ratko Mladić ovlastiti svog sina Darka Mladića da podiže njegovu penziju.\nMladiću je penzija zamrznuta 2005. godine, a odluku o početku isplate donosi istražni sudija Odeljenja za ratne zločine.\nPrema pisanju medija, Mladiću bi trebalo da bude isplaćeno 4,7 miliona dinara zaostale penzije, i potom 90.000 dinara mesečno.\nProtesti u Lukavici zbog hapšenja Mladića, 27. maj 2011.


Opozicija na narednim izborima sa zajedničkim kandidatima\nObjavljeno: 06 septembar 2017 . u kategoriji Republika Srpska\nLideri stranaka Saveza za promjene (SzP) istakli su danas da su partije koje čine ovaj savez dugoročno opredjeljene za njegovo postojanje i da su u čvrstom partnerskom odnosu, te da su otvorene prema drugim partijama i organizacijama, koje su protiv aktulene vlasti.\nGovedarica je rekao da je SzP na današnjem sastanku u poptunosti pružio podršku ministru bezbdjednosti u Savjetu ministara Draganu Mektiću, te da traže da se utvrdi koje “proizveo (Josipa) Šimića i ko ga je branio”.\nOn je mišljenja da su srpski ministri u Savjetu ministara BiH napravili “dobar prvi korak” kada je riječ o Transportoj zajednici.\nBiću novi predsjednik Srpske, radim otvoreno i...\nKao predsjednik Republike nastaviću da radim...\nObilježavanje 75 godina od Bitke na Sutjesci...


Vi ste ovdje:Home»Extra»m:tel otvorio konkurs za izbor pete generacije m:stipendista\n„Stipendije za budućnost“ je naziv konkursa kojim kompanija m:tel i ove godine, kao i prethodne četiri, poziva najbolje studente fakulteta elektrotehnike i informacijskih tehnologija da se prijave na i postanu m:stipendisti pete generacije.\nKonkurs je objavljen 14. novembra 2014. godine i ostaje otvoren 30 dana od dana objave, a pravo da se na njega prijave imaju svi studenti završne godine i apsolventi prvog ciklusa studija sa prosjekom ocjena iznad 8, koji nisu obnovili nijednu godinu studija tokom studiranja. Konkurs se odnosi na studente elektrotehničkih fakulteta u Banjaluci, Istočnom Sarajevu i Sarajevu, kao i Fakulteta elektrotehnike u Tuzli, Fakulteta strojarstva i računarstva u Mostaru, te Fakulteta informacijskih tehnologija u Mostaru.\nNovih 25 talentovanih studenata će se pridružiti svojim kolegama koji su prethodne četiri godine imali priliku postati stipendisti kompanije m:tel, a takođe i oni će dobijati mjesečni iznos stipendije od 300 KM do kraja prvog ciklusa studija. Kompanija m:tel svojim stipendistima obezbjeđuje i stručnu praksu u kompaniji u trajanju od mjesec dana, kao i stručno lice koje će imati ulogu mentora studentu u toku obavljanja prakse.\nOno što ovaj konkurs čini posebnim jeste što se pri izboru najboljih studenata uzima u obzir i njihovo učestvovanje u međunarodnim stručnim i naučnim takmičenjima, te posjedovanje međunarodno priznatih sertifikata iz oblasti koja je predmet studiranja. Takođe, osvojene nagrade u oblastima koje nisu predmet studija, kao što su kultura, umjetnost i sport, te angažman u humanitarnim akcijama, odnosno društveno odgovornim projektima, jedna je od dodatnih kategorija koje mogu imati uticaj na konačnu listu najboljih studenata.\nKompanija m:tel konstantno i posvećeno ulaže u prijateljstva sa mladim i talentovanim ljudima, kako bi ih podržala na njihovom putu ka što uspješnijoj i boljoj budućnosti.\nViše informacija o m:stipendijama na www.mtel.ba/mstipendije ili putem mejla [email protected]


Beta 29. decembra 2020. 07:55\nKošarkaši Denvera pobedili su noćas Hjuston sa 124:111, predvodjeni srpskim centrom Nikolom Jokićem koji je ostvario tripl dabl učinak i ostvarili prvu pobedu u novoj sezoni u NBA ligi.\n„Ja jednostavno tako igram, pokušavam da pronadjem igrača otvorenog na šut. Moji treneri su mi dali slobodu da to radim“, rekao je Jokić.\nU pobedi Denvera učestvovali su Džamal Marej sa 21 poenom, pre nego što je četiri minuta pre kraja izašao iz igre sudara glavom sa protivničkim igračem i Pol Milsap sa 19 poena. Majkl Porter ubacio je 14 poena uz devet skokova, Geri Heris takodje 14 poena, Monte Moris 12, a Vil Barton 11 poena.\n„On je sjajan igrač, veliki talenat. Znaš da će te, svaki put kada si otvoren, Jokić ‘pogoditi’ asistencijom“, rekao je Milsap.\nZbog protokola u vezi sa korona virusom u ekipi Hjustona nije bilo nekolicine igrača, medju kojima i Džon Vol, Demarkus Kazins i Erik Gordon.\nDžon Kolins dodao je 15 poena, Kem Rediš 11 poena i sedam skokova, a sa 11 poena utakmicu je završio i Deandre Hanter. Atlanta je ubacila 20 „trojki“, uz procenat od 47,6 odsto, a ovo je prvi put od sezone 2016/2017 da je upisala tri pobede u prve tri utakmice u sezoni.\nKošarkaši Portlanda pobedili su Los Andjeles Lejkerse sa 115:107. Najbolji u pobedničkom timu bili su Demjan Lilard sa 31 poenom i Geri Trent sa 28 poena. Istakli su se Si Džej Mekalum sa 20 poena i 11 asistencija i Enes Kanter sa 12 poena i 14 skokova.


Vesti online / Vesti / Tema dana / Tadić: Nećemo reagovati na provokaciju\n12:50 >> 16:57h\nTadić: Nećemo reagovati na provokaciju\nPredsednik Srbije Boris Tadić ocenio je da današnji bombaški napad u Kosovskoj Mitrovici u kojem je povređeno 12 osoba, od kojih je jedna preminula od zadobijenih povreda, predstavlja "provokaciju mira i Srbije" koja na to, kako je rekao, "ipak neće reagovati". U toku je sednica Saveta za nacionalnu bezbednost koju je neposredno posle eksplozije zakazao predsednik Srbije.\nNe reaguje na provokacije: Boris Tadić\nNa svečanosti povodom promocije 53. klase Škole nacionalne odbrane, Tadić je poručio da će, kao predsednik Srbije, zahtevati od međunarodnih institucija da reaguju kako bi se obezbedila sigurnost za sve ljude koji žive na Kosovu i Metohiji.\nTadić je istakao da je situacija na Kosmetu najveći bezbednosni izazov za Srbiju i pozvao međunarodnu zajednicu da reaguje na pokušaje destabilizacije tog područja.\nU mirnim građanskim protestima u Kosovskoj Mitrovici danas je prilikom eksplozije, koja se dogodila u Bošnjačkoj Mahali, povređeno ukupno 12 osoba, od kojih je jedna preminula.\nDirektor Zdravstvenog centra u Kosovskoj Mitrovici Milan Jakovljević izjavio je da je ispred porodične kuće teže povređen njihov kolega pedijatar Mensur Džeković koji je zadobio teže povrede srca, od čega je preminuo.\nEuleks osudio nasilje\nEuleks najsnažnije osuđuje svaki nasilni čin, uključujući i onaj koji se dogodio danas u Kosovskoj Mitrovici i izražava saučešće porodici nastradalog lekara, rekla je portparol Euleksa Irina Gudeljević. "Izražavamo saučešće porodici preminulog i saosećamo sa onima koji su povređeni u eksploziji. Najoštrije osuđujemo aktiviranje ručne granate kao i sve druge nasilne činove i ohrabrujemo sve strane da ostanu smirene i da izbegavaju bilo koje akcije koje bi mogle dovesti do pogoršanja situacije", kazala je Gudeljević Tanjugu. Ona je dodala da još uvek nije potvrđeno odakle je bačena ručna granata i da KPS istražuje slučaj.\nJeremić: Provokacija pred odluku MSP\nDogađaji u Kosovskoj Mitrovici su pokušaj provokacije Srbije i izazivanje destabilizacije regiona u očekivanju mišljenja Međunarodnog suda pravde i reševanja budućeg statusa Kosmeta, izjavio je srpski ministar spoljnih poslova Vuk Jeremić.\nOn je, posle razgovora sa šefom diplomatije Malte Tonijem Borgom istakao da će "Srbija učiniti sve kako bi se situacija u Kosovskoj Mitrovici smirila".\nJeremić je naglasio da zvanični organi Srbije prikupljaju informacije o događajima u Kosovskloj Mitrovici, da je važno da se sačuva trezvenost i da Beograd neće reagovati neprimereno, jer ima jasan cilj da mirnim i diplomatskim sredstvima očuva suverenitet i teritorijani integritet.\nCvetković: Teroristički napad\nPremijer Srbije Mirko Cvetković izjavio je da današnja eksplozija u Kosovskoj Mitrovici, predstavlja teroristički napad i odgovor ekstremista usmeren protiv nastojanja da se u južnoj srpskoj pokrajini obezbedi trajna stabilnost.\n"Pozivam i međunarodne organizacije da svoje predloge za rešavanje problema na Kosovu donose u skladu sa međunarodnim pravom i civilizacijskim normama, u korist svih građana, a nikako da podstiču ekstremizam i nezadovoljstvo", naveo je u saopštenju Cvetković.\nLDP: Slično incidentima u SFRJ\nPredsednik Liberalno demokratske partije Čedomir Jovanović izjavio je da današnji događaj u severnom delu Kosovske Mitrovice "zastrašujuće liči na slične incidente koji su obeležili konflikte u bivšoj Jugoslaviji".\n"Uloga međunarodnih snaga mora da bude mnogo aktivnija, s obzirom da su oni, suočeni sa nespobnošću političkih institucija Beograda i Prištine, angažovali svoje misije i da snose odgovornost za događaje na Kosovu" rekao je Jovanović Tanjugu.\nLider LDP smatra da zato međunarodne snage ne smeju "mirno i nezainteresovano" da posmatraju kako dve zajednice žive potpuno odvojenim životima, "koji generiše napetost" i dovodi do ovakvih incidenata sa tragičnim posledicama.\nOn je ocenio i da je "podeljena Mitrovica mesto gde se sudaraju dva prevaziđena i međusobno suprotstavljena koncepta koji nameću politika Srbije i ponašanje kosovske vlade".\nDSS: Srbija da pruži podršku, ne samo verbalnu osudu\nDemokratska stranka Srbije saopštila je danas da bi Srbija kao država trebalo da pruži podršku i zaštitu stanovništvu severnog Kosmeta ne samo verbalnom osudom nego i na druge legitimne načine.\n"U ovom trenutku najvažnije je da Srbija kao država pruži podršku i zaštitu stanovništvu severnog Kosmeta koje je krajnje ugroženo delovanjem albanskih separatista i njihovih pokrovitelja iz Euleks-a. To se mora učiniti ne samo verbalnom osudom nego i na druge legitimne načine", navedeno je u saopštenju.\nDSS je istakla da je taj napad režiran pokušaj provokacije kojem je krajnji cilj isterivanje Srba i nealbanaca iz severnog Kosmeta, sa područja pokrajine na kojem Euleks i nelegalne albanske institucije nemaju kontrolu.\nSNS: Reagovati sa merom\nPredsednik Srpske napredne stranke Tomislav Nikolić izjavio je danas da Srbija mora sa merom da reaguje, a da od međunarodne zajednice zatraži da pronađe i kazni vinovnike.\n"Smatram da Srbija mora odmah da zatraži da se međunarodna zajednica opredeli prema ovom događaju i pronađe vinovnike i kazni krivce", rekao je Nikolić Tanjugu, dodajući da međunarodna zajednica treba da preuzme obavezu da se tako nešto nikada ne ponovi.\nOn je naglasio i da država treba da pokaže kako će reagovati u svakom konkretnom slučaju u kome bude ugrožen život i bezbednost građana Srbije koji žive na teritoriji Kosova i Metohije.\nKomentarišući hitno zakazivanje sednice Saveta za nacionalnu bezbednost, Nikolić je rekao da ne zna o čemu se može na toj sednici razgovarati. "Šta mi tu, u situaciji u kojoj je Srbija potpuno poverila međunarodnoj zajednici bezbednost Kosova i Metohije, možemo da učinimo", kazao je Nikolić i ocenio da bi pravo rešenje bila reakcija usmerena prema celom svetu, a posebno prema međunarodnoj zajednici, "koja o nama treba da brine na Kosovu i Metohiji".\nSRBIJA Dveri izviždale Nikolića na svečanosti u Čačku\nPetak 02.07.2010. 13:19\nma ti neces nikad reagovati..... ti si dosao ovde na vlast (doveli su te) da Srbija ne bi nikad ni na sta reagovala!!!!!\nPetak 02.07.2010. 20:41\nИдемо у РАТ!!! За нашу СВЕТУ ЗЕМЉУ!!!


U Narodnom pozorištu Srpske sutra premijera predstave "Derviš i smrt" - Glas Srpske\nU Narodnom pozorištu Srpske sutra premijera predstave "Derviš i smrt"\nSrna 29.10.2020 14:49\nBANjALUKA- Na velikoj sceni Narodnog pozorišta Republike Srpske u Banjaluci sutra će premijerno biti izvedena predstava "Derviš i smrt", koju je po romanu Meše Selimovića režirao Dejan Projkovski.\nGlumac Zlatan Vidović, koji igra glavnu ulogu derviša Ahmeda Nurudina, izrazio je zadovoljstvo što su stečeni uslovi da pred publikom, na sceni, bude prikazano ovo značajno djelo.\n"Premijera je trebalo da bude odigrana u martu, ali smo zbog epidemije virusa korona morali da sve odgodimo i sačekamo da se stvore uslovi da zdravlje glumaca i publike ne bude ugroženo", rekao je Vidović Srni.\nVidović je istakao da je riječ o predstavi koja je pravi spektakl, koji još nije viđen na daskama nacionalnog teatra Srpske.\n"Predstava žDerviš i smrtž je zaista pravi spektakl jer posjeduje energiju svih likova koji se u njoj obrađuju, kao i vrhunske svjetlosne i muzičke efekte. Ovo nije samo predstava Ahmeda Nurudina, nego i Hasana, Hasanove sestre i ostalih likova koji prave nesvakidašnju opijajuću atmosferu, kojom te zavode i naprosto uvlače u svoj svijet", otkrio je Vidović.\nOn smatra da veliki klasici kao što je roman "Derviš i smrt" Meše Selimovića treba da se čitaju više puta, u različitim životnim periodima, te da mu je najveća nagrada ako ulogom podstakne publiku da se vrati davno pročitanom djelu.\n"Drugačije doživljavamo i shvatamo suštinu određenog djela, jer se i mi vremenom mijenjamo i do nas stižu nove, dublje poruke", rekao je Vidović.\nGovoreći o ulozi koju igra, Vidović je naveo da je Ahmed Nurudin čovjek koji je na svom životnom putu, koji je posvetio vjeri, došao do problema za koji je mislio da ga nikada neće imati - morao je da odluči između svog ovozemaljskog i onozemaljskog bića, kada mu je rođeni brat dospio u zatvor.\n"Upao je u dilemu šta je ispravno i kako to da ljudski zakoni ne podržavaju Božije zakone, te se našao u slijepoj ulici nedoumice da li da prekrši te Božije zakone, kako bi spasao brata, ili da pusti da Bog sve određuje", naveo je Vidović.\nVidović je istakao da su moralne dileme koje su mučile Ahmeda Nurudina uvijek realne, jer čovjek nije ni svjestan šta je sve spreman da uradi kada se nađe u određenoj situaciji.\n"Često zaboravljamo, kao ljudi i kao individue, da su okolnosti ono što nas određuje i formira. Mislimo da je život ono što mi hoćemo da bude, ali život je ustvari ono što biva, što se dešava. Možemo da stremimo ka nečemu, ali ne odlučujemo mi o svemu, okolnosti koje nam se dešavaju nisu u našoj moći", rekao je Vidović.\nVidoviću je, ulazeći u ulogu Nurudina, cilj bio da publici prenese da je on čovjek vjernik koje ljude uči dobru, da pokaže njegovu mirnoću i filozofiju vjere, ali isto tako i njegovu ljubav prema bratu, njegovu srčanost i energiju, te da je on čovjek kao i svi drugi i da biva uvučen u politiku i zavrzlame koje do tada nije poznavao\nOn je naglasio da je uloga Ahmeda Nurudina jedna od onih u kojima se osjeća prijatno i ispunjeno, iako je zahtjevna i intelektualno i fizički, te predstavlja veliki izazov za glumca, jer je sve vrijeme predstave, koja traje oko tri i po časa, na sceni.\n"Iako su uloge kao što je Ahmed Nurudin teške, kako psihički i intelektualno, tako i fizički, uvijek sam zahvalan i ponosan što ih igram jer su doprinijele da proširim svoje shvatanje života", rekao je Vidović.\nPremijera predstave zakazana je za 20.00 časova, najavljeno je iz Narodnog pozorišta Srpske.\nPrva repriza je na repertoaru u subotu, 31. oktobra, druga repriza je predviđena za ponedjeljak, 2. novembar, a treća je na rasporedu u utorak, 3. novembra.\n06. 05. 2021 22:40\nPozorišna smotra u Zenici: “Derviš i smrt” u trci za nagradu\n04. 05. 2021 07:02\nPrijedor: Počeo rad na novoj predstavi - prva internacionalna produkcija\n28. 04. 2021 12:46\nNarodno pozorište Republike Srpske sprema novu predstavu\n26. 04. 2021 14:28


Kraj diktatu: Zašto centre na Zapadu boli Putinova poseta Beogradu - Sputnjik Srbija\n06:29 17 Maj 2021\n22:15 18.01.2019 (osveženo 22:36 18.01.2019) Preuzmite kraći link\n„Na ovakvo prisustvo predsednika Putina u zemlji koja je pod pritiskom i ucenama od strane određenih zapadnih sila, ti centri moći nikako ne gledaju blagonaklono. Skloni su da u njoj vide neke zloslutne posledice, i to za njih nije prolazni politički događaj. Za nas je ova poseta od ogromnog značaja, i unutrašnjeg i spoljnog, s tim što je spoljni značajniji jer učvršćuje naš položaj u očima drugih velikih sila kao nezavistan. Ovo ujedno pokazuje da mi nismo bez podrške na drugim stranama, što će sigurno da rezultira time da će Zapad morati, ne da odustane od pritisaka, ali da ih učini umerenijim. U protivnom bi Srbiju sasvim 'otuđili‘, što oni nikako ne bi voleli“, ocenjuje Jovanović.\nzvanična poseta, političke posledice, Zapad, rešenje, reagovanje, UN, Vladislav Jovanović, Vladimir Putin, Srbija


U sportskoj dvorani „Ramiz Salčin“ na Mojmilu večeras su svečano otvorene 6. sportske igre Oaze i Specijalna olimpijada, najveće takmičenje za osobe sa intelektualnim teškoćama. Početak takmičenja ozvaničio je ovogodišnji ambasador „Sportskih igara Oaze“ poznati bosanskohercegovački atletičar Amel Tuka.\nNa takmičenju učestvuje više od 500 osoba s intelektualnim teškoćama iz cijele Bosne i Hercegovine, Srbije, Crne Gore, Makedonije, Hrvatske, Slovenije, Švedske i Saudijske Arabije, a borit će se za medalje u osam sportskih disciplina: plivanje, atletika, kuglanje, nogomet, košarka, stoni tenis, bočanje i MATP - program za osobe sa višestrukim smetnjama.\n„Cilj ovog takmičenja je promocija mogućnosti i sposobnosti osoba sa intelektualnim teškoćama kroz sport“, izjavio je Armin Smajlović direktor Udruženja „OAZA“.\nŠeste SIO igre održat će se od 06.do 09. oktobra i to na Olimpijskom bazenu Otoka Sarajevo, u Centru za edukaciju, sport i rekreaciju „Safet Zajko“, zatim u sportskoj dvorani – Dobrinja, u dvorani Vistafona sport klub – Otoka, te kuglani hotela Radon plaza.\nTakmičenje se održava u organizaciji Udruženja za podršku osobama s intelektualnim teškoćama Kantona Sarajevo „Oaza“, a uz podršku Općine Novi Grad Sarajevo, te drugih sponzora


Gradski popusti, uslovi poslovanja, Beograd, Srbija\n* Agencija Colonna-1 (u daljem tekstu GradskiPopusti) omogućava i organizuje promotivnu prodaju roba i/ili usluga kao posrednik u ime i za račun Prodavca putem internet stranice www.gradskipopusti.com. Prodavac kao vlasnik robe i/ili usluge se obavezuje da će ugovoreni promotivni robu i/ili usluge isporučiti na najkvalitetniji mogući način, poštujući sve standarde kvaliteta i savesnog privrednika. Obaveza internet stranice www.gradskipopusti.com je da po najvišim standardima poslovanja organizuje i vodi promotivnu prodaju.\n* GradkiPopusti nije vlasnik, niti u svom vlasništvu ima robu i/ili usluge koje promotivno nudi putem svojih internet stranice www.gradskipopusti.com, pa stoga ne može ni da bude odgovoran za potencijalne pravne i materijalne nedostatke robu i/ili usluge, ili za bilo kakve druge probleme i nedostatke koji mogu nastati prilikom korišćenja robe i/ili usluga koje nudi. Za sve eventualne nedostatke u vezi sa isporukom ili manjkavosti robe i/ili usluga koje Podavac pruža odgovoran je isključivo taj Prodavac. GradskiPopusti ni na koji način ne može da bude odgovorna za bilo kakve nedostatke proizvoda ili usluga koje promotivno prodaje.\n* Kupon je dokaz o kupovini određene robe i/ili usluga po uspešnom završetku promotivne prodaje i izdaju se na ime Krajnjeg korisnika-kupca ili na ime koje odredi Krajnji korisnik-kupac. Kuponi obavezno moraju da sadrže ime Krajnjeg korisnika-kupca ili ime koje odredi Krajnji korisnik-kupac, oznaku-kod Kupona, vrstu i model robe i/ili usluge, rok, način, mesto u kom Krajnji korisnik-kupac može po uspešnom završetku promotivne prodaje da podnese zahtev za izvršenje prava iz Kupona, a po potrebi i druge podatke.\n* Svi Kuponi za kupovinu robe i/ili usluga koje za Prodavca izda internet stranica www.gradskipopusti.com, a koja su ispisani sa internet stranice www.gradskipopusti.com, ili bilo koje Web stranice povezane sa internet stranicom www.gradskipopusti.com su promotivni Kuponi koji se nudi kupcima ispod nominalne vrednosti, i koje su podložni uslovima i pravilima internet stranici www.gradskipopuusti.com, kao i pravilima Prodavca koji učestvuje u određenoj promotivnoj akciji. Uspešnim završetkom promotivne prodaje smatra se slučaj kada se prikupi najmanji minimalan broj Krajnjih korisnika-kupaca za određenu robu i/ili uslugu. Minimalan broj kupaca uvek se navodi uz određenu ponudu.\n* Za kupovinu bilo koje robe i/ili usluge koje nudimo od Vas se zahteva prethodno otvaranje korisničkog računa tj. registracija.. Otvaranje korisničkog računa je neophodno kako bi Vi imali lagan i jednostavan pristup štampanju Vaših porudžbina, pregledu ranijih kupovina i kako bi lako uređivali vaša podešavanja.\nPrava iz Kupona kod Prodavca:\n- Kupon se odnosi samo na robu i/ili usluge koji prodaje Prodavac, ne može da se odnosi na troškove poštarine ili manipulativne troškove.\n- Samo jedan Kupon sme da se koristiti po porudžbini, osim ako drugačije nije odredio sam Prodavac.\n- Kreditiranje je u isključivoj nadležnosti Prodavca.\n- internet stranica www.gradskipopusti.com i Prodavac nisu odgovorni za izgubljen ili ukraden Kupon.\n- Kupon se ne može kombinovati sa drugim poklon-kuponom, kuponom ili potvrdama trećih lica, promocijama, ne može se reprodukovati niti prodavati, osim u slučaju ako je to izričito određeno u pojedinoj promotivnoj ponudi.\n- Svaka upotreba Kupona koja nije u skladu sa uslovima i pravilima korišćenja biće rezultat prestanka važenja Kupona.\n- Valjanost Kupona ističe na datum koji je naznačen na njoj i ne možete je produžiti\nRegistracijom/otvaranjem korisničkog naloga na internet stranici internet stranice www.gradskipopusti.com smatra se da je korisnik ove Uslove prodaje u celosti pročitao, razumeo i prihvatio.


Predsednik pita - mi odgovaramo - Istinomer\nKatarina Baletić 23. 10. 2018.\n“Ovakav kurs na neki način je zakovan i rizik za čitavu privredu, jer defakto se svodi na to da se unutar Srbije devalvira evro… Vi svake godine devalvirate evro, plus držite zakovan kurs i naravno pri izvozu, za dobijeni evro dobijate svake godine sve manje dinara. Mora da utiče negatvno (na izvoz, prim.aut.), samo je pitanje koji je efekat veći – ovih interesnih grupa koje uvoze i koji su uzeli kredite ili onih koji izvoze”, smatra Prokopijević.\nIz Narodne banke Srbije, pak, tvrde da jačanje dinara nije negativno uticalo na izvoz. Argumenti se, kako kažu, mogu naći u nekoliko činjenica – domaća preduzeća koja ostvaruju visok izvoz, istovremeno su značajni uvoznici; izvoz iz zemlje postoji u različitim geografskim i sektorskim oblastima; Srbija beleži snažan rast izvoza, pre svega prerađivačke industrije.\nPrema podacima Ministarstva finansija, Srbija je od 2005. godine do danas, samo u 2017. godini ostvarila fiskalni suficit. U 2018. godini, do sada, stanje u državnoj kasi je takođe u plusu – suficit opšte države iznosi 41 milijardu dinara, dok u republičkom budžetu ima viška 36,8 milijardi dinara.\nOno što je važno istaći je da se stanje opšte države (konsolidovani bilans) razlikuje od rezultata republičkog budžeta, zbog toga što se u njega ubrajaju i prihodi i rashodi državnih fondova (PIO, RFZO, Nacionalna služba za zapošljavanje…), kao i lokalnih samouprava, o čemu je Istinomer već pisao. Ipak, čak i da posmatramo samo nivo republike, ako je na to predsednik Vučić mislio kada govori o suficitu u budžetu ni tu 2016. godine nismo imali suficit i to zbog preuzetih obaveza Petrohemije.\nOd 2015. godine javni dug je u stalnom padu, ali to nije poslednji pad javnog duga koji pamti novija istorija i podaci Ministarstva finansija. Naime, javni dug je bio u padu sve od 2000. do 2008. godine, kada je počeo da raste – do 2015. godine.\n“Ovom revizijom RZS je ustanovio da je BDP Srbije skoro 2.5 milijardi evra (6,5%) veći nego što se ranije mislilo i ovu promenu je implementirao na sve podatke od 2015. godine. Pošto se javni dug sada deli sa znatno većim BDP-om, učešće javnog duga u BDP-u automatski se smanjilo u jednom danu za oko 4 p.p – sa oko 60% BDP-a na oko 56% BDP-a – iako nije došlo do bilo kakve značajnije otplate duga,” piše u izveštaju Fiskalnog saveta.\nJavni dug se smanuje iz godine u godinu, ali to se dešavalo i početkom dvehiljaditih – za vreme bivše garniture, baš kao što je i za vreme ove, on jedno vreme bio u porastu.\nfiskalni deficit Fiskalni savet javni dug kurs dinara Ministarstvo finansija Narodna banka Srbije


MANS: Odluka Vlade da se odrekne dijela prihoda od komunalija neshvatljiva - Vijesti.me\nOPET PLAĆAJU GRAĐANI\nMANS: Odluka Vlade da se odrekne dijela prihoda od komunalija neshvatljiva\nMilovac je naveo, da su neke od kompanija, koje su vrlo bliske vlastima, a koje ulaze u taj posao Bemax, Čelebić, i Zetagradnja Edit\nVlada sjednica (Foto: Savo Prelević)\nMina business 6. jun 2013, 15:59 ažurirano 21. februar 2019, 07:58\nOdluka Vlade da se odrekne velikog dijela prihoda od komunalija u korist strateških investitora neshvaljiva je, imajući u vidu stanje komunalne infrastrukture u gotovo svim crnogorskim opštinama, ocijenjeno je iz MANS-a.\nVlada je uputila Skupštini Predlog Zakona o izmjena i dopuna Zakona o uređenju prostora i izgradnji objekata po kojem se potpuno ukida obaveza plaćanja komunalija prilikom izgradnje takozvanih "objekta od opšteg interesa", čija lista je tim predlogom značajno proširena.\nZamjenik izvršog direktora MANS-a Dejan Milovac, rekao je da to istovremeno znači da će se izgradnja komunalne infrasktrukture finansirati ili iz budžeta na račun poreskih obveznika, ili kroz zaduženja kod domaćih banaka i međunardonih finansijskih institucija.\n“Što će u konačnom ponovo platiti građani, kao što je sada slučaj sa "porezom za KAP"”, upozorio je on.\nMilovac je kazao da je posebno problematično to što je Vlada tim predlogom izmjena Zakona proširila listu objekata koji se trebaju smatrati "objektima od opšteg interesa".\n“Tako se sada na toj listi nalaze objekti za proizvodnju električne energije iz obnovljivih izvora, što znači da budući graditelji mini hidroelektrana i vjetroelektrana neće državi platiti ni cent na ime komunalija za svoje objekte”, upozorio je on.\nMilovac je naveo, da su neke od kompanija, koje su vrlo bliske vlastima, a koje ulaze u taj posao Bemax, Čelebić, i Zetagradnja.\n“A nije jasno zašto bi privatni projekti tih kompanija imali status objekata od opšteg interesa, jer će interes od njihovog rada imati jedino njihovi vlasnici”, dodao je on.\nMilovac je podsjetio da je MANS ranije objavio, da su proizvođači električne energije već stimulisani kroz nižu poresku stopu.\n“Dok ovo predstavlja dodane ustupke na račun državnog budžeta, odnosno građana koji će morati da plate sve te ustupke kroz dodatne poreze i takse”, smatra on.\nMilovac je naveo da pored toga, u postojećoj verziji zakona, kao objekti od opšteg interesa su navedeni hoteli sa najmanje pet zvjezdica.\nPrema njegovim riječima, u novoj veziji zakona, Vlada se odlučila da objekti od opšteg interesa budu i hoteli sa četiri zvjezdice, mali hoteli, hotel resorti, butik hoteli, turistička naselja i wild beauty resorti, eco lodge i etno sela, što veći dio gradnje na primorju, ali i sjeveru u potpunosti oslobađa komunalija.\n“To je naročito problematično na sjeveru države, gdje je infrastruktura koja bi trebala da se finansira iz komunalija, ili nepostojeća ili veoma slabo razvijena i koja će se razvijati kroz kredite i pozajmice koje će građani vraćati umjesto da se to naplati od onih koji imaju sredstava da grade”, kazao je Milovac.\nOn je rekao da ukoliko se takav Predlog Zakona usvoji, za objekte od opšteg interesa bi se smatrali i hotel Nasera Keljmendija u Ulcinju, mojkovački turistički kompleks u vlasništvu kontraverznog bivšeg službenika ANB-a, Vlatka Rakočevića.\n“Ali nakon legalizacije i potpuno nelegalno sagrađen hotel Polar Star na Žabljaku u koji je vlasnički uključena porodica bivšeg premijera i aktuelnog Ministra inostranih poslova, Igora Lukšića”, dodao je Milovac.\nOn je naveo da će objekat od opšteg interesa postati i Zavala, “koja se i dalje zvanično vodi kao turističko naselje , iako se radi o najobičnijoj stambenoj koloniji”.\nMilovac je podsjetio da Vladin predlog Zakona predviđa da će se izmjena planske dokumentacije u dijelu prostora, koji se odnosi na takve "objekte od opšteg interesa" raditi po skraćenom postupku.\n“Što otvara ogroman prostor da se ti objekti prilikom legalizacije drugačije tretiraju, naravno u korist tajkuna koji su nelegalno gradili”, upozorio je on.\nMilovac je kazao das u u obrazloženju takvih rješenja u Vladi naveli lošu poziciju u duing biznis izvještaju Svjetske banke, kada je u pitanju postupak izdavanja građevinskih dozvola , ali i namjeru da naročito na sjeveru pospješe razvoj turističke privrede i smještajnih kapaciteta.\nOn je rekao da se u tekstu obrazloženja kao primjer navodi i Plan posebne namjene područje Bjelasice i Komova, čiji će razvoj biti podstaknut oslobađanjem komunalija.\n“Kada imamo u vidu, da je plan za to područje radika kompanija RZUP koja je u vlasništvu premijerovog brata, Aca Đukanovića, koji na tom potezu posjeduje i parcele značajne površine, te da parcele na toj lokaciji imaju i drugi članovi njegove pordice ali i bliski prijatelji, ne čudi odluka Vlade da ovakve "strateške investitore" oslobodi plaćanja komunalija”, smatra Milovac.\nPrema njegovim riječima, u vrijeme kada se građanima povećava PDV kako bi se popunile rupe u budžetu, nastale vještačkim održavanjem u životu Kombinata aluminijuma i plaćanja dugova ruskih tajkuna, “smatramo da je ovakvo odricanje prihoda u korist domaćih i stranih tajkuna bezprizorno i bezočno, i da će dovesti do daljeg zaduživanja građana”.


30 GODINA - Pohitajte na kioske, ovo se ne propušta, Vaš i naš Žurnal na 80 strana, darujemo vam stranice i albume koji su ispisali istoriju sporta - SPORTSKI ŽURNAL\n30 GODINA - Pohitajte na kioske, ovo se ne propušta, Vaš i naš Žurnal na 80 strana, darujemo vam stranice i albume koji su ispisali istoriju sporta\nSada već davnog 17. maja 1990. na kioscima se pojavilo Politikino sportsko čedo\nMaja 17. davne 1990. rodilo se Politikino sportsko čedo - Sportski žurnal!\nU proteklih 30 godina za Vas smo bili na svim meridijanima i kontinentima kako bismo ispratili i dočarali kako se nadmeću naši sportisti, javljali vam i ono što niko nije, smeo ili znao.\nA, sada Vas ponovo podsećamo na najveće uspehe našeg sporta, a bilo ih je, na pretek.\nVraćamo Vas u istoriju, slikama i tekstom, vreme kada su Zvezda i Partizan bili na vrhu planete, Starog kontinenta, kada su košarkaši, odbojkaši, rukometaši, vaterpolisti dosezali neslućene visine, kada je osvojena 100. olimpijska medalja...\nUz redovan broj na 32 strane darujemo Vam i dva dodatka, jedan se legendarnim tekstovima i slikama (32), a drugi sa albumom ekskluzivnih fotografija (16) najvećih uspeha.\nNekada su deca lepila postere i divila se idolima, a sada celu sobu mogu da pretvore u istoriju našeg sporta sa samo jednim primerkom Sportskog žurnala...\nOvo se ne propušta, pohitajte na kioske i u radnje i obezbedite svoj primerak.\nCveletu od Žurnala i Politike antologijska slika\nZajednica klubova Super i Prve lige: Žurnal je sinonim za sportsko novinarstvo na ovim prostorima\nŽURNAL 30 GODINA SA VAMA - Čović: Žurnal - sinonim za proverenu i pravovremenu informaciju, pouzdan i uvek na licu mesta\nŽURNAL 30 GODINA SA VAMA - Reč ministra: Ako nije bilo u Žurnalu - nije se desilo


DS Grocka za gasifikaciju ali protiv načina izbora strateškog partnera - Grocka Info\nNaslovna Vesti Politika DS Grocka za gasifikaciju ali protiv načina izbora strateškog partnera\nDS Grocka za gasifikaciju ali protiv načina izbora strateškog partnera\nDemokratska stranka mora da konstatuje da je SNS posegla za klevetama kako bi prikrila svoju nesposobnost , ovoga puta sa projektom gasifikacije naše opštine. Demokratska stranka podržava izgradnju sistema za snabdevanje gasom na teritoriji opštine Grocka, ali su njeni odbornici bili prinuđeni da glasaju protiv načina na koji je izabran strateški partner za gasifikaciju – metodom „preko kolena.”\nObrazloženje da se strateški partner bira da bi se izbegli tenderi I postupci javne nabavke smatramo nedopustivim. Umesto transparentnog postupka, predsednik opštine se ovlašćuje da potpiše ugovor na posao uvođenja sistema za snabdevanje gasom, vredan barem 10 miliona evra, bez prethodno donetog plana i prioriteta širenja, kao i bez jasne dinamike radova I cene uvođenja gasa za krajnje korisnike. Ovom odlukom su građani prepušteni samovolji predsednika Opštine čiju će cenu na kraju platiti sami građani visokom cenom priključka na gasovodnu mrežu. Stoga su odbornici Demokratske stranke odbili da učestvuju u odluci SNS-a da važan posao za građane opštine Grocka privatizuje kroz koncesiju na netransparentan način sa elementima korupcije.\nOdbornici DS-a su ove primedbe uputili predstavnicima vlasti na sednici Skupštine opštine, gde smo kao jedini odgovor dobili pretnju šefa odborničke grupe SNS Stefana Dilberovića da ćemo biti izloženi medijskoj hajci ukoliko glasamo protiv odluke. Predstavnici SNSa na svako mišljenje, konstataciju činjenica ili legitimnu I opravdanu kritiku reaguju neprimerenim napadima, lažnim optužbama, pretnjama I zastrašivanjem koristeći poziciju vlasti za napade na opoziciju.\nDemokratska stranka Grocka, još jednom podseća predstavnike SNSa da je neće zaplašiti svakodnevnim napadima I da nas niko neće sprečiti u iznošenju istine bez obzira na očigledan pokušaj SNSa da ponovo, kao nekada, zavlada atmosfera linča I progona opozicije.\nPrethodni tekstSNS Grocka: DS protiv gasifikacije\nSledeći tekstIzveštaj sa 5. sednice SGO Grocka


Još jedna osoba zaražena virusom Kovid 19 u Boru – RADIO TELEVIZIJA BOR\nJoš jedna osoba zaražena virusom Kovid 19 u Boru\nBOR – Na teritoriji grada Bora zabeležen je, tokom vikenda, još jedan slučaj zaraze virusom Kovid 19, tako da trenutno ima 11 pozitivnih osoba, koje uglavnom imaju lakšu klinički sliku i nalaze se na kućnom lečenju u samoizolaciji.\nOd uzoraka koji su uzeti prošle nedelje, očekuju se nalazi za 72 pacijenta, koji takođe imaju blaže zdravstvene probleme.\nU kovid ambulantu u Boru u subotu i nedelju javilo se ukupno 28 pacijenata sa povišenom temperaturom, od kojih je četiri poslato na dalja ispitivanja na grudnom odeljenju, zbog blagih problema sa plućima.\nNa grudnom odeljenju u Boru trenutno je smešteno 14 pacijenata, a njihova klinička slika kreće se od srednje do umereno teške. Za četiri pacijenta čekaju se rezultati PCR (pi si ar) testova, a za sada nema problema sa kapacitetom za smeštaj bolesnika.\nPrema rečima Vesne Radosavljević, direktora Doma zdravlja u Boru, situacija u gradu je stabilna, ali je i dalje neophodno poštovanje preventivnih mera, nošenje maske u zatvorenom prostoru, držanje fizičke distance i redova dezinfekcija ruku.\nTags: Bor, broj zaraženih kovidom u boru, dom zdravlja bor, grad bor, korona, kovid 19, opšta bolnica bor\nPrevious Preporuka Štaba za vanredne situacije u Boru\nNext Đerdap, prvi geopark u Srbiji\nTreća žrtva „Korone“ u Majdanpeku\nU Boru dva dana bez novoobolelih\nMilikić: Sve dozvole za rekonstrukciju bolnice do kraja novembra\nPrinosi pšenice oko tri tone


Ugovori su potpisani za 142 učenika, a ovo je već četvrta godina da se iz gradskog budžeta izdvaja novac za porodice čija djeca pohađaju školu u ruralnim područjima.\nZa pomoć djeci na selu biće izdvojeno oko 105.000 KM, mjesečna naknada se kreće do 125 KM po djetetu, zavisno da li su roditelji zaposleni ili nisu, a isplaćivaće se devet mjeseci.\n„Cilj je da se ne zatvaraju područna odjeljenja, ali i da roditelji ostaju u selu i bave se poljoprivredom. Smatramo da ćemo ovakvim i slučnim programima za pomoć rurarnim područjima zadržati ljude na selu i očuvati područna odjeljenja osnovnih škola, koja se sve više gase u RS“, istakao je Ćurić.\nMiomira Krunić, majka troje djece koji žive na Jasenu, kaže da ovakva podrška lokalne uprave mnogo znači kako djeci, tako i za opstanak i razvoj sela.\n„Nadam se da će se pomoć djeci na selu, kao primjer dobre prakse, realizovati i u drugim opštinama i gradovima RS“, istakla je Krunić.\nPrema riječima Rista Prtila iz Gomiljana koji ima četvoro djece, pomoć grada djeci sa sela mnogo znači i đacima i roditeljima.\n„Od tog novca mogu imati džeparac u toku školske godine, obući se i obuti“, istakao je Prtilo.


Ovlašteni službenici Uprave za indirektno oporezivanje u okviru pojačane aktivnosti na terenu u cilju sprečavanja nezakonite prodaje duvana i duvanskih prerađevina na područiju grada Tuzle oduzeli su 3980 paklica raznih cigareta, kao i 100,6 kg duvana, ukupne vrijednosti od 38.000 KM, saopšteno je iz Uprave za indirektno oporezivanje\n“Izvršen je pretres vozila, lociranih objekata, a sve u skladu sa instrukcijama i uputama Tužilaštva BiH i naredbe Suda BiH. Tom prilikom pronađeno je 3980 paklica raznih cigareta koje su obilježene stranim akciznim markicama, kao i 100,6 kilograma duhana. Ukupna vrijednost privremeno oduzete robe je cca 38.000,00 KM”, navodi se u saoštenju.\nProtiv 4 osumnjičene osobe bit će podnesen Izvještaj o počinjenom krivičnom djelu Tužilaštvu Bosne i Hercegovine, a zbog postojanja osnova sumnje da su počinili krivično djelo Nedozvoljen promet akciznih proizvoda.\nTags\t#duvan\t#UIO BiH\nDvojica Alžiraca zbog ubistva osuđena na po 15 godina zatvora